text:
E Benefisionan Sosial di Meditashon TrasendentalKrea Pas Mundial no ta e motibu ku mayoria hende ta duna di kon nan ke siña meditá.Tòg ta esaki tabata Maharishi su meta ora el a introdusí Meditashon Trasendental pa prome biaha na 1958.
Maharishi a enfatisá ku pas individual ta e unidat básiko di pas mundial, huzando e anologia ku meskos ku no por tin un mondi bèrdè sin mata bèrdè, no por tin un mundu di pas sin individuonan pasífiko. Maske tin hopi individuo sinsero dediká na e kousa di pas, establesé pas ta rekerí mas ku simplemente adoptá un kerensia sikológiko di pas. Por logr'é solamente pa medio di un transformashon na e nivel di mas profundo di mente humano i pa medio di un kambio korespondiente den e fisiologia. Maharishi a splika ku ora mente i kurpa ta profundamente na pas, e or'ei pensamentu, habla i akshon lo radia espontaneamenteun influensia di harmonia den e bisindario.
Poder di konsiensia kolektivo
nvestigashon ámplio publiká den revistanan sientífiko prinsipal ta demonstrá ku e efekto poderoso di baha strès di Meditashon Trasendental tin un efekto suavisante, indirekto riba e poblashon den bisindario.
Ora individuonan ta praktiká Meditashon Trasendental i su téknikanan avansá huntu den grupo, investigashon a demonstrá un bahada dramátiko i inmediato di strès sosial, kriminalidat, violensia, i konflikto – i un oumento den koherensia, positividat, i pas den hinter komunidat.
E efektividat úniko di e aserkamentu aki di prevení violensia sosial, terorismo i guera, a keda konfirmá pa mas ku 50 demonstrashon i 23 estudio sientífiko. E investigashon aki a keda skrutiná kuidadosamente pa sientífikonan independiente i a keda akseptá pa publikashon den revistanan akadémiko di nivel mas haltu.
"E trabou aki meresé e konsiderashon di mas serio."
"Por pretendé posiblemente ku e impakto potenshal di e investigashon aki ta surpasá esun di kualkier otro programa di investigashon sosial o sikológiko andando. E investigashon a pasa eksitosamente un serie di prueba estadístiko ku ta mas amplio ku mayoría investigashon sientífiko riba tereno di resolvé konflikto. Ami ta pensa ku e kos aki ta funkshoná, i e teoría ku ta indiká esaki meresé e konsiderashon di mas serio pa parti di akadémikonan i meskos tambe gobernantenan."
David Edwards, PhD, Profesor di Gobernashon na Universidat di Texas Austin.


c: text/html

text: Diahuebs atardi a drenta informe di cu un ciclista a accidenta su mes panort di e kabinet di gouverneur, mesora a dirigi tanto polis como ambulans na e sitio. Na yegada di e patruya a bin compornde cu un grupo di ciclista pasando patras di Cocolishi bayendo direccion pariba no a nota e cadena poni memey di e pilonnan y a bay dal den esaki heridando su mes. E impacto a pone cu su elleboog a sali for di su lugar y a dal su cabez. Un dokter pasando a bay brinda ayudo pero ya esnan presente tabata tin e situacion bao control y net ambulans a yega. Ambulans a atende e victima y a transporte pa hospital.

robotstxt: allowed

filter: keep


text: Diadomingo merdia a drenta informe di un accidente cu UTV unda cu esaki lo a bolter y tin hende herida y hasta cu esaki a pega na candela pariba di Boca Mahos, mesora a dirigi tanto polis, ambulans como tambe bomberonan cu urgencia na e sitio. Na yegada a bin compronde cu e vehiculo no a pega candela y a cancela bombero. Debi cu e chauffeur a bay haci maniobra esaki a perde control y a bay den banda esaki a pone cu esnan abordo a resulta levemente herida. Na yegada di e ambulans nan a atende esnan herida na e sitio mes cu excepcion di un mucha cu mester a bay hospital pa un control mas extenso. Despues di e accidente aki e famia turista a keda hopi tristo pa locual cu a pasa cu nan.


text:
Profound Projects a bira e Google Partner ofisial di Kòrsou!
Profound Projects, un agensia dinámiko di proyektonan digital inovativo na Kòrsou, a bira partner ofisial di Google. Esaki lo establesé un base di sosten pa e klientenan aktual i klientenan potensial di Google riba e isla. Co-managing director Boudino de Jong a bisa e siguiente tokante e logro: “Nos a traha duru sinku aña largu pa logra bira partner di Google. Nos ta kere firmemente den e solushonnan ku Google ta ofresé negoshinan i nos ke stimulá empresanan lokal pa probechá di e teknologianan aki pa asina alsa e kalidat di nan rendimentu mas ainda.
Pero kiko e funshon di Google partner ta enserá presis? E ta nifiká ku Profound Projects tin e lisensia pa distribuí produktonan di Google na kompanianan lokal. Tambe e ta lisensiá pa distribuí e mesun servisionan na kompanianan situá riba e otro islanan den region.
Bou di e produktonan aki ta kai e servisionan ku ta yuda empresanan mantené konektividat bou di su empleadonan, kual ta Gmail, Google Calendar i Google Hangout (pa komunikashon via video). Banda di esaki tin e servisionan ku ta fasilitá akseso i wardamentu di datonan manera Google Drive i Google Cloud. Tur e servisionan ta wòrdu ofresé bou di e nòmber G Suite, ántes yamá Google Apps for Business.
Ademas tin e servisionan ku ta brinda un plataforma riba kual por krea proyektonan en konhunto ku otro. Esakinan ta Google Docs, Google Sheets, Google Forms, Google Slides, Google Sites i Google Jamboard. Por último e pakete di servisionan di Google ta inkluí esnan ku ta permití un maneho sentral di data i usuarionan (empleadonan).
Co-managing director Gino Jacobs ta pone énfasis riba e siguiente punto: “Hopi kompania ta kere ku e úniko motibu pa kua mester duna atenshon na servernan lokal ta pa mantené seguridat pero esei no ta bèrdat. E lokual ku nan mester enfoká ta e parti di ‘the cloud’, pasobra esei ta e teknologia di mañan. Instansianan grandi manera Google ta invertí masha hopi rekurso den e suministro di sistemanan di seguridat moderno, pasobra al final ta nan nòmber ta na peliger. A yega tempu pa kompanianan adoptá e kambio pa Cloud, i nos ta bai hasi nos máksimo pa asistí den e transishon aki.”
Profound Projects ta spesialisá tambe den implementá Google Analytics pa wèpsaitnan di kompanianan. Tambe e ta spesialisá den e maneho di kampañanan di Google Adwords. Google Analytics ta duna e kompanianan un bista riba e tendensianan di nan klientenan. En kambio un maneho adekuá di Google Adwords ta pone nan wèpsait sali riba e promé página den Google Search Results, kual ta sumamente balioso pa kompanianan.
E último akontesimentu aki ta hiba Profound Projects na un nivel hopi mas aleu den kuadro di inovashon teknológiko na Kòrsou. E ta pon’é riba kaminda pa tuma mas pasonan impaktante pa realisá logronan mas grandi ainda riba tereno di inovashon empresarial na Kòrsou.


text:
Invitashon na apertura Akademia di Futbòl di Dama FFK.
Kòrsou, 2 di òktober 2020
Na tur Redaktor Deportivo
Presente
Tópiko: Invitashon na apertura Akademia di Futbòl di Dama FFK.
Pa medio di e karta aki mi ta manda un invitashon pa tur miembro di prensa na e apertura di e Akademia di Futbòl di Dama FFK. Un proyekto di FFK pa yuda engrandesé futbòl di dama aki na Kòrsou.
Dia: djaluna 5 di òktober 2020
Ora: 1:30 PM
Lugá: FFK (Fitness Center)
Nos ta konta ku bo presensia.
Un saludo deportivo,
Liviéna Rijnschot
Marketing & Communication Officer FFK


text:
Geplaatst op 08 March 2020 dor di Ministerio Desaroyo Ekonómiko
WILLEMSTAD- Konsiderando e kantidat alarmante di atrakonan ku últimamente a tuma lugá riba turistanan, Minister di Desaroyo Ekonómiko, sra Giselle Mc William a hasi un bishita na Parke di Flamingo na Wilibròdus huntu ku Minister di Tráfiko, Transporte i Desaroyo Urbano, sra. Zita Jesus-Leito i sr. Ritzel Godfried di Ofisina di Turismo. E bishita aki a sirbi pa ámbos minister por a tuma nota di e situashon na e parke i pa huntu ku nan respektivo ministerionan i otro partnernan traha pa alsa seguridat den e área aki tantu pa turistanan komo tambe pa bishitantenan lokal di e parke.
No muchu tempu pasá nos pueblo por a tuma nota ku desafortunadamente un biaha mas un turista a keda atraká den área di Parke Flamingo situá na Jan Kok, Wilibròdus. Ta un echo ku ya pa hopi tempu kaba ekonomia di pais Kòrsou ta keda sostené pa gran parti dor di e aporte ku turismo ta kontribuí. Kada suseso lamentabel ku sosodé ku un turista ku skohe Kòrsou komo destinashon ta un mal propaganda pa nos isla kual alafin lo hasi daño direkto o indirekto na nos tur. Parke Flamingo ta un sitio turístiko ku ta ofresé un eksperensia eksepshonal na kada un bishitante; un eksperensia ku memoria nan ku lo dura pa semper. Ta berdaderamente di lamentá ku antisosialnan kada bes ta tacha e eksperensia aki dor di nan aktonan deskabeyá.
Durante nan bishita na Parke Flamingo, minister Mc. William huntu ku minister Jesus-Leito i sr Godfried por a tuma nota di e diferente retonan ku tin pa ku seguridat den i rondó di e parke. Echo ta, ku mester uni forsa i tuma e pasonan nesesario pa asina logra alsa e seguridat den Parke Flamingo; no solamente pa turistanan pero tambe pa nos mes hendenan ku bishita e parke. Minister Mc William huntu ku minister Jesus-Leito a tuma nota entre otro di ahustenan ku tin ku tuma lugá pa ku por ehèmpel e área di parker, velosidat di vehíkulonan den e área i e seguridat general den e parke. Mientrastantu ya Ofisina di Turismo a kuminsá tuma pasonan nesesario i lo kontinuá esaki ku e meta pa e bunita área aki ta seif pa tur ku bishit’é.


text:
ATLANTA – Despues di Xander Bogaerts, pelotero professional di Corsou Ozzie Albies tambe a yega e final (pero pa Liga Nacional) cu su club Atlanta Braves. Nan a gana 5-4 di Milwaukee Brewever. Awor nan tin cu warda e ganador di e serie di Los Angeles Dodgers y San Francisco Giants. Tin chens cu varios hungador di Aruba y Corsou por topa otro den e serie mundial cu ta cuminsa ultimo siman di October.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
AVP TA PROPONE AYUDO FINANCIERO PA MUCHANAN CU HANDICAP BOU DI 16 AÑA
E miembronan di fraccion di AVP den Parlamento, Líder fracción mr. Mike Eman y sra. drs. Melvin Wyatt-Ras, a entrega naPresidente di Paralmento, mr. Edgar Vrolijk un proposicion paamplia e ley di ayudo financiero pa hende cu un handicap, pamuchanan bou di 16 aña tambe por bini na remarca pa ayudo aki. Awor aki e ley ta duna e posibilidad solamente na hende riba e edad di 16 aña. E miembronan di e fraccion di AVP Eman y Wyatt-Ras ta haya e esaki un fayo den e ley (Landsbesluithoudende algemene maatregelen ter uitvoering van artikelen 8 en 19 van de Landsverordening Maatschappelijke Zorg) cu mester wordo corrigi y pesey ta haci e proposicion pa cambio di ley aki. Di e forma aki famianan cu un of mas mucha bou di e edad di 16 aña cu un limitacion fisico of mental lo por bini na remarca paayudo.
Costo y condicionnan
Loke Eman y Wyatt-Ras ta haci ta introduci un articulo nobo (8-a) den e ley cu ta reconoce y regla formalmente e ayudo financiero (=bijstand) pa majornan cu un of mas jiu cu un handicap cu edad bou di 16 aña. Pa bini na remarca pa e ayudo financiero aki e mucha(nan) mester ta biba cu e majornan y mester keda prob’a cue mucha(nan) tin un handicap fisico of mental cu ta trece gastonannecesario cun’e.
E suma di e ayudo financiero segun e proposicion di Eman/Wyatt-Ras mester ta mescos cu e suma actual pa ayudo financiero pahende cu handicap den articulo 8 di e ley. Esta Afl. 950,=. Loke tadetermina e suma di e ayudo financiero aki ta cu mester tingastonan necesario cu ta resulta for di e condicion specialindividual di e mucha cu e handicap. Segun e miembronan di AVP Eman y Wyatt-Ras e major cu ta haci e peticion pa ayudo financiero no mester ta un hende cu ya ta haya ayudo financiero (=bijstand). Pa financia e proposicion aki, Eman y Wyatt-Ras tabisa cu mester a usa e cifranan di e CENSUS di aña 2010 ya cu e cifranan di 2020 no ta disponibel ainda. Nan ta yega asina na un cantidad di mas o menos 400 mucha cu ta bini na remarca pa e ayudo financiero nobo aki. Eman y Wyatt-Ras ta propone pafinancia e proposicion door di fiha prioridadnan nobo den gastonan di gobierno den e presupuesto 2022.
Derechonan di Mucha
E miembronan di e fraccion di AVP, Eman y Wyatt-Ras, kier duna mas contenido concreto na e tratado di “Derechonan di Mucha” cuAruba tambe ta parti didje. E tratado di “Derechonan di Mucha” tabisa cu e paisnan cu ta miembro di e tratado aki mester reconocecu un mucha cu un handicap fisico of mental, mester por biba un bida di calidad den tur sentido bou condicionnan cu ta sigura e importancia di e bida di e mucha y cu ta facilita su participacionden comunidad. Eman y Wyatt-Ras ta bisa cu den essencia nanproposicion ta bay pa duna contenido na e responsabilidad di gobierno pa yuda muchanan cu un handicap por biba un bida di calidad den tur plenitud. Un mucha cu un handicap fisico ofmental tin derecho riba ayudo extra of special y ta hentercomunidad pa medio di gobierno mester percura pa esey. Ta eseye proposicion aki ta haci segun Eman y Wyatt-Ras. cu e proposicion aki AVP ta sigui construi un sistema di ayudo den forma legal, cu ta acesibel pa tur hende. En especial pa esnan masvulnerabel den nos comunidad. E iniciativa aki ta sali di e visiondi AVP pa crea un comunidad mas husto, uno den cua nos ta cuida otro y crea mas oportunidadnan y condicionnan nobo pa tur ciudadano por biba un miho calidad di bida.


text:
Reunion Tripartit entre e delegashonnan Parlamentario di Kòrsou, Aruba i Sint Maarten
Reunion Tripartit entre e delegashonnan Parlamentario di Kòrsou, Aruba i Sint Maarten
Djaluna, 12 di yüni 2017
Den Haag – Awe djaluna 12 di yüni 2017 mainta e delegashonnan Parlamentario di Kòrsou, Aruba i Sint Maarten a tene e promé reunion formal, yama Tripartit. Den e reunion aki a trata entre otro e prosedura kon lo sigui ku e trayekto pa ku e Areglo di Disputa (Geschillenregeling). E delegashonnan a stipulá un strategia komun pa atendé e tema aki e siman aki durante e Inter Parlementair Koninkrijks Overleg (IPKO) ku nan koleganan Parlamentario di Eerste i Tweede Kamer di Hulanda. Mas aleu e delegashonnan a reuní ku un delegashon di e isla St. Eustatius. E situashon den kuadro estatal di St. Eustatius a keda diskutí ampliamente despues di a haña un presentashon di parti di representantenan di Konseho Insular di St. Eustatius.
E delegashon di e Konseho Insular di e isla St. Eustatius ta konsistí di: sr. Clyde van Putten, lider di frakshon, miembro di Konseho Insular (koalishon) sra. Rechelline Leerdam, miembro Konseho Insular (koalishon) i sr. Reuben Merkman, miembro di Konseho Insular (koalishon.


text:
Diasabra ultimo Alberto Klabér a logra forma un team di Junior pa e TK5 di Corsou. Esaki tabata e reto grandi cu tabata reina si Aruba lo ta presente na e TK5 di Corsou, pero Monica Pimentel a presenta cu su atleta y a haci cu awo Aruba tin un team di junior cu ta bay representa Aruba na Corsou na e di 7 TK5.
Nos ta lamenta cu nos no por a logra forma un team di infantil pa Corsou pa aña 2017, pero nos lo bay trata di forma un team di infantil pa Surinam 2018, unda cu Aruba tin 6 aña consecutivo campeon. Awo cu a logra forma un team di junior e atletanan tin e tarea pa bay Corsou bringa y trece e copa di TK5 Aruba.
Esaki ta e team di Aruba cu a wordo forma: Rasheed Lowe Hakeem Lowe Záhyon Klabér Rouel Baarh Nathan Fradl E dos coachnan cu lo bay coach e team aki ta Jourdé Klabér y Monica Pimentel.


text:
WILLEMSTAD – Tradishonalmente Ret Karibense ta kòmbersá ku ministernan ku ta okupá un kartera pa promé biaha, pa asina konosé e mandatario i komprondé su vishon. Resientemente a entrevista Quincy Girigorie, e eskoho sorprendente di gabinete Rhuggenaath, komo minister di hustisia.
Na aña 2007, e hóben abogado di 37 aña, a kompletá su estudio di Lei Antiano na Universidat di Antias – awó University of Curaçao. Girigorie tin mas ku ocho aña ta praktiká lei general, ku énfasis riba konsiliashon i arbitrahe, inkluyendo derecho empresarial. Kiko ta bo vishon pa bo kartera?
Quincy Girigorie den kombersashon ku Deya Mensche
“Pa trese balansa den maneho di e kartera di hustisia, unda nos a titulá esaki komo ‘Dos man ta laba otro”, e minister a splika. Spesífikamente, Girigorie ke enfoká riba tres pilar, kual ta e parti preventivo, represivo i resosialisashon. Según e minister, durante su bishita introduktorio pa diferente departamentu den su kartera, e por a konstatá ku e delaster 15 añanan a neglishá e parti preventivo i resosialisashon severamente.
Ban bario bèk
Tambe Girigorie a partisipá ku lo instalá 18 agente di bario, pa asina fortifiká e lasonan entre polis i habitantenan, unda lòs for di tareanan hudisial, nan lo fungi komo punto di kontakto ku pueblo. Girigorie lo kontinuá un trayekto di urgensia konkreto ku kuerpo polisial i a primintí ku pueblo lo mira un diferensia a korto plaso. “Mester hisa e nivel di funshonamentu di polis en general, ya ku kriminalidat a bira mas spesialisá, i awó e trabou ta rekerí mas abilidat investigativo”, e minister a splika.
Ya e tabatin vários kòmbersashon ku sindikatonan i mando polisial, kende a indiká ku nan mester di ayudo. Girigorie a pidi nan pa entrega un proposishon spesífiko pa e komprondé kua área mester reforsamentu urgente. “Lo mi no buska yudansa sin konsulta ku tur partner stratégiko”, Girigorie a enfatisá. Girigorie a partisipá ku ya a instalá 60 kámara riba lugánan stratégiko riba nos isla, pero e meta ta pa introdusí 150 kámara e aña akí. Esaki ta fasilitá e solushonámentu di krímen ku informashon teknológiko.
E situashon alarmante di reclassering i prizòn tambe tin atenshon di Girigorie. E tabatin kòmbersashonnan ekstenso ku e respektivo direktornan pa reintrodusí programanan di resosialisashon i entrenamentu ku e delaster añanan a muri un morto natural.
Despues ku Girigorie a deklará ku e ke protehá nos kosta mas mihó kontra e ola di refugiado fo’i Venezuela, e ta kontentu ku porfin a kuminsá un kombershon riba e situashon alarmante. Pa basta tempu e tres islanan ta halando atenshon di Hulanda i reino, ya ku esaki su reakshon ta poko pasivo riba un posibel resolushon. Según e minister, e konsekuensia di su deklarashonnan ta ku gobièrnu Hulandes a indiká ku nan lo bai formula un posishon ofisial di reino pa ku e situashon akí.


text:
WILLEMSTAD – Ayera anochi, un multitut grandi di siudadano rabiá a presentá dilanti e edifisio di Goisco pa un manifestashon pasífiko. Pueblo a hasi e yamada pa manifestá despues ku Joel da Silva Gois, propietario di Goisco, a menasá di hibá gobièrnu i MEO dilanti, despues di a ehersé vários kòntròl, entre otro riba karni i komestibel, den su establesimentu. Durante e kontrol akí a saka un kantidat grandi di karni, belèg i otro merkansia kaduká fo’i e supermerkado.
Un multitut di aproksimadamente mil persona a presentá ku pochi, panchi, pankarta i bandera pa ekspresá nan disgustu ku e situashon i e deklarashonnan inflamatorio di Gois den direkshon di gobièrnu i prensa. Gois tabata hopi emoshoná di a mira pueblo su malkontentu i na promé instante solamente kièr a enfrenta prensa.
Un reportahe di Deya Mensche
Despues di hopi gritu fo’i públiko pa e bin afó, Gois, kompañá pa organisadó Julius Koko, a enfrentá e públiko i a ekstendé su diskulpa. “Sòri, despensa i diskulpa pa kualke kos ku mi a inkomodá e pueblo”, e propietario a deklará. Tambe Gois a enfatisá ku e no ta kontra di niun kòntròl i ke pas ku e pueblo. E protestadónan a haña e diskulpa di Gois suàk, pasó mester a fòrsa e propietario pa enfrentá e públiko.
Apliká e leinan
Koko, na su banda, tabata satisfecho ku Gois su diskulpa, i a enfatisá ku mester apliká e leinan i sanshonnan ora esakinan keda violá. Koko a primintí di pone mes un preshon riba mandatarionan pa ehekutá esaki. No tabata klaro durante e protesta, ki medida adishonal Goisco ni e supermerkadonan lo tuma pa prevení ku karni of merkansia kaduká ta keda bendí na pueblo.
Parlamentario Charles Cooper tambe a haña e manifestashon un bon komienso i ta spera pa mira sanshonnan kontra di e violadónan. “No por tin kòntròl so, paso ainda e parti di sanshon ta keda atrás”, e mandatario a splika. Tambe ela primintí di preshoná gobièrnu pa sera e burakunan burokrátiko pa asina por apliká e leinan i protehá nos komunidat.
Sidney Provance, èks hefe di departamentu di labor i kònsùltent pa gobièrnu den tim multidisiplinario ku ta ehersé e kòntròlnan, ta satisfecho ku e multitut a sali pa nan derechonan.
‘No ta intimidá’
Reakshonando riba e reklamo di SUVECU kon e tim multidisiplinario ta funshoná, Provance ta di opinion ku e polisnan ta aktua korektamente i no ta intimidá niun hende. “Den e añanan ku mi ta forma parti di e tim, nunka mi no a mira niun funshonario papia malu ku hende. Niun kaminda na mundu bo por kana riba kaya sin identifikashon, pues kana ku esaki, i bo no tin niun problema”, Provance a enfatisá. Según Provance tin kòntròl diario, pero ta awó e tim tin dos aña ta funshoná, pues ela urgi pueblo pa duna espasio pa hasí esaki i mira e resultado.


text:
Kralendijk – For di aña 2013 tin atenshon pa monumentonan na e último dia dia di sèptèmber. Esaki a sosodé na vários manera, komo sitionan, charla i publikashonnan. Dia 2 di òktober 2019 e kolegio ehekutivo di Boneiru a disidí pa duna e dia di monumento un estado ofisial ku e último djadumingu di sèptèmber komo fecha. E dia a wòrdu deklará pa enfatisá e interes di monumentonan pa nos komunidat.
Pero kiko ta un monumento?
Tin tres kategoria di monumento:
- Lugánan na unda haña ophetonan históriko
- Biennan monumental móbil
- Biennan monumental inmóbil
Kuminsando ku un promé menshoná: Lugánan na unda haña ophetonan históriko ta lugánan na unda a haña ophetonan ku a laga atras pa sivilisashonnan promé ku e spañónan a yega Boneiru. Esaki ta por ehèmpel pinturanan den kuebanan, fundeshi di kasnan di indjan, pues ta trata di lugánan ku balor históriko i mítiko.
E segundo biennan mobil ta enserá muebelnan manera boto piskadó ku a konstruí na Boneiru mes, hèrmènt, bistínan di ántes etc..
E último kategoria biennan inmóbil ta enserá edifisionan ku tin mas ku sinkuenta aña ku ta e monumentonan mas visibel riba nos isla i nan ta e tópiko prinsipal den e splikashon aki.
Monumentonan inmóbil ta di interes general pa loke ta trata nan bunitesa, balor históriko balor sientífiko, konforme dekreto di definishon Plan di Monumento 2007.
Boneiru tin te ainda un gran kantidat di edifisionan ku ta kumpli ku e definishon aki. E mayoria ta konsistí di kas di bibienda di antaño, ku a konstruí ku rekurso ku tabata disponibel. Sinembargo e monumentonan aki ta hopi importante pa e kara di nos isla. Ademas Boneiru ta konosí un kantidat limitá di kasnan luhoso di famianan di prestigio ku ta situá prinsipalmente den e sentro di Kralendijk. E kasnan aki ta konsistí generalmente di dos piso ku un pakus òf mangasina na pisa abou i pisa ariba pa biba.
Tin tambe edifisionan públiko manera skol, misa, kèrki, ofisina di gobièrnu, mangasina di gobièrnu ku tin balor históriko òf monumental.
Kiko ta e balor di e monumentonan aki i pakiko e ta importante pa konservá nan?
E balor prinsipal ta e indikashon ku e edifisionan ta duna den e forma di bida i pensamentu di e personanan ku a konstruí òf diseñá nan. Nan ta siña nos e lucha pa eksistensia diario den e siglo diesnuebe. E edifisionan ta duna nos indikashon di e manera tékniko ku a usa pa konstruí diferente parti di un kas
E flurnan tabata konstruí di palu den e periodo despues di e abolishon di sklabitut. Mas despues semènt a keda introdusí komo material pa konstrukshon na Boneiru
Murayanan tabata konstruí dor di flèktu takinan i hunta ku lodo, yerba i kalki.
Mas òf ménos na aña 1835 piedra di koral a keda introdusí komo material pa konstruí kasnan Despues e introdukshon di betòn komo material di konstrukshon na aña 1914, piedra di koral a wòrdu remplasá ku blòki di betòn òf piedra i semènt.
Den tempu di antaño nan tabata traha dak den forma di un kuadro di tronkon di palu tapá ku pal’i mainshi. Despues a remplasá e pal’i mainshi ku plachi di zim. Pa edifisio mas grandi den e tempu aya ya kaba tabata usa panchi trahá den fòrnu. Hopi biaha nan tabata hunta kalki parti abou di e panchinan akí pa hasi nan mas resistente kontra awa (panchi striká) i nan tabata usa palu di skaf pa e balkinan ku ta karga e dak. Asina por mira un desaroyo bon kla den e sistema di konstruí. Den tempu moderno naturalmente ta usa material ku no tabata disponibel den tempu ku a konstruí monumento.
Finalmente kada edifisio tin su storia, loke ta nifiká ku tin famianan a biba den e edifisionan akí, ku kada un na nan mes manera a duna un aporte na e Boneiru di ántes i di awor. E aspekto históriko akí ta pertenesé tambe na e patrimonio kultural ku e monumentonan ta para p’é. No por mira un lòs for di e otro.
https://www.youtube.com/watch?v=cKp9epLAA1k&ab_channel=openbaarlichaamBonaire


text:
Minister. Di Eseñanza, Ciencia y Desaroyo Sostenibel Sr. Rudy Lampe: Minister Rudy Lampe: E unico meta di SEPPA ta pa caba cu Gabinete Wever-Croes!
Minister. Di Eseñanza, Ciencia y Desaroyo Sostenibel Sr. Rudy Lampe:
Minister Rudy Lampe: E unico meta di SEPPA ta pa caba cu Gabinete Wever-Croes!
Durante un conferencia di prensa diahuebs 4 di juli, 2019 Minister di Eseñansa Señor Rudy Lampe a menciona cu SEPPA a bin cu un demanda pa exigi su retiro di inmediato como Minister di Eseñansa. Segun Minister Lampe esaki no tin nada di haber cu ne como persona pero cu e atake aki ta pa tumba Gabinete Wever-Croes abou.
Minister Lampe a menciona cu tin informacion di bon fuente cu na momento cu partido RED a drenta den gobierno y a haña e ministerio di Enseñansa, mesora a surgi un reunion na cas di Partido AVP unda cu nan a analisa y dicidi cu e miho forma pa tumba Gabinete Wever-Croes abou ta pa ataca e Minister di RED cu tin un asiento, pa motibo cu e ta un partido cu topico controversial, e partido mas vulnerable y atacando e Minister aki lo haci mas facil pa tira e gobierno actual abou.
Segun Minister Lampe, e strategia di partido AVP ta pa uza e presidente di SEPPA señora Magali Brito pa por yega na nan meta politico. Pa e motibo aki tambe, manera cu a ser menciona cu Minister Lampe lo haña e cartera di Enseñansa, e independisacion di scolnan publico mesora a bin protesta. Segun Minister Lampe e president di SEPPA señora Magali Brito a mal informa e comunidad di enseñansa bisando nan cu nan lo perde nan rechts positie
mientras cu señora Brito mes y SEPPA den pasado y aworaki ta den comisionnan di independisacion di departamentonan di gobierno.
Minister Lampe a sigui bisa cu e manifestacion aki tin un meta politico su tras y kico cu Minister di Enseñansa bin cu ne lo ser critika. E tawata bisto ayera na unda cu e presidente di SEPPA ta pidi retiro di un minister. Segun Minister Lampe no tin mas politico cu esey.
Tambe a nota ayera cu e organisadonan di e manifestacion tawata reuni cu exponentenan prominente di e partido berde y pa e motibo aki por bisa cu e protesta aki no tin nada di haber cu Minister Lampe ni cu enseñansa mes, sino e solo meta pa caba cu Gabinete Wever-Croes.
Segun Minister Lampe, su persona semper a scucha pueblo y e necesidadnan di pueblo y a bin cu varios solucion despues di a sinta dialoga. Entre otro a bin cu solucion pa Trai Merdia, SPO y pa VWO Sanicolas y tur esaki pasobra cu Minister Lampe a sinta scucha, dialoga y bin cu ideanan pa implementa.
Minister Rudy Lampe ta lamenta cu presidente di sindicato ta asumi metanan politico. Tempo cu a hisa edad di pension cu si ta afecta nan directamente, SEPPA no a protesta. Dia cu un Minister a ser sentencia pa corupcion pa mishi cu placa di pueblo cu tambe ta afecta nan directamente ya cu e placa aki ta paga nan salario, SEPPA no a protesta. Ta mas cu bisto cu e atake riba Minister di Enseñansa ta explicitamente un meta politico. E slogan uza ‘Enseñansa bou atake’ mas bien mester ta ‘Gabinete Wever-Croes bou atake’.


text:
E meta ta pa:
- crea consciencia tocante cancer di pecho;
- duna sosten na hende muhe pa reduci e riesgonan cu e malesa aki ta representa pa nan;
- promove medidanan di deteccion tempran;
- busca atencion medico, si ta detecta un “bolita” sospechoso.
Aki algun medida preventivo cu ta inclui habito saludabel:
- Come alimentonan saludabel y nutritivo;
- evita alcohol;
- practica algun deporte of haci ehercicio regularmente;
- bishita bo dokter pa un examinacion regular;
- cirugia preventivo ta recomenda pa hende muhe cu riesgo halto pa contrae e malesa;
- auto-examinacion di pecho por ta un manera importante pa detecta cancer di pecho tempran. No keda sin haci'e;
- hende muhe 40 aña pa’dilanti mester haci un mamografia cada dos aña;
Preserva bo salud, florece y preveni!


text:
Violensia relashonal ta violensia komete den relashonan amoroso i den seno famiar te den terser grado. E tema tin atenshon spesial di Ministerio publiko desde 2004. Na 2010 a adapta e instrukshon i na 2017 esaki a haña atenshon spesial komo un instrukshon pa BES, Sint Maarten i Korsou.
Trata di hende ta un delito serio i ta un violashon grave di e derechonan humano. Eksplotashon ta sentral denter di e konsepto aki i e sirkunstanshanan ku e víktimanan di trata di hende ta haña nan mes aden ta generalmente chokante.
Atrakonan tin un impakto enorme riba víktimanan i nan ambiente i ta soru pa un sentimento grave di insiguridat. Atrakadónan por lo tanto por konta riba kondenanan pisá. Ministerio Públiko i polis ta traha den estrecho kolaborashon ku otro pa redusí e kantidat di atrakonan. Negoshantenan tin un papel importante den prevenshon di atrakonan (dor di pone vigilansia i/òf vigilansia ku kámera). Siudadanonan ta yuda den solushoná atrakonan.
Huisio penal ta orientá su mes riba mantenshon di órden hurídiko. Tradishonalmente, e sospechoso ta sentral den esaki. E ultimo añanan kada bes ta poniendo mas atenshon riba e posishon di e víktima. Legalmente e término ‘víktima’ no ta eksistí. Den e huisio penal e víktima no tin un papel ofisial.
Poseshon di pepper spray òf gas lakrimógeno den blèki sea na kas of riba kaya públiko no ta permití. E supstanshanan aki ta kai bou di e Ordenansa di Arma di Kandela 1930, konkretamente un arma destiná pa "sprèit gasnan tóksiko, sofokante òf ku ta hasi indefenso".


text:
Presidente di Venezuela, Guzmán Blanco, na 1877 a informá Parlamento di su pais ku su pasenshi a kaba ku Kòrsou i ku no a keda nada otro pa kumpra nos isla. E a bisa di ta dispuesto pa paga “muchu mas plaka ku Kòrsou tabata bal.” No esei so, e kier a hasi Kòrsou kapital di Venezuela i a predisí ku siendo Venezolano, Kòrsou lo bira e suidat di mas grandi, riku i limpi di Karibe.
Blanco tabatin problema ku su enemigunan polítiko tabata haña refugio aki i por a kumpra arma. Loke mas a irit’é ta ku Kòrsou no kier a ekstraditá algun di su oponentenan. Kòrsou a para ariba ku no tabatin prueba si e hendenan aki a hasi algu robes. Mester remarká ku dia Blanco tabata den oposihon i kier a bin na poder, e ora ei si Kòrsou tabata un bon amigu ku tabata bende su hendenan arma i duna nan refugio.
Promé ku Blanco lansa su idea pa kumpra Kòrsou, Venezuela ya a kibra relashonnan diplomátiko ku Hulanda (konsekuentemente nos tambe) i tabata trata na tur manera pa boikotiá Kòrsou ekonómikamente. E kompra di nos isla den wowo di Blanco tabata pa evitá ku kontra-revolushonarionan ta usa Kòrsou pa destabilisá su pais. Na 1877 mes Blanco a keda bahá, i relashonnan a keda reestablesé. Na 1879 Blanco ta bolbe bin na poder i ta keda insistí pa kumpra Kòrsou.
Ni Kòrsou ni Hulanda a tuma Blanco i su plan na serio. E konosido Yu di Tera, Abraham Chumaceiro, tabata un di e pokonan ku a mete i a skibi un dokumento titulá “Is Curaçao te koop?”
Den un entrevista publiká den Amigoe di Curaçao di 4 yüni 1982, Konsul General na Kòrsou, José-Angel Oropeza Ciliberto, a deklará ku nos no mester mira e “oferta” e tempu ei komo un menasa. E a bisa ku tabata mashá normal pa paisnan kolonial kumpra teritorio. Komo ehèmpel e a bisa ku Inglatera a kumpra Trinidad i Tobago, lokual nos sa ku ta un mentira flagrante. E korant briyantemente a titulá e entrevista komo “[El] Hermano bedoelt het weer goed” referiendo na e lema “Somos hermanos” ku te awe sierto hende ta kere siegamente.
Willemstad, Kòrsou


text:
WILLEMSTAD – Por ta e skèn di bolita na Hato no ta dañá, manera alkalde di Rotterdam Ahmed Aboutaleb a pretendé siman pasá, pero no ta usa e skèner aktualmente tampoko.
Asina e bosero di duana na stashon Hato, Etienne Cacciano, ta bisa. Pakiko no ta usa e skèner, di esei e no por papia.
Siman pasá Aboutaleb tabata na Kòrsou di un bishita di trabou i a bisa NOS ku ‘mayoria di e skènernan di droga tantu den haf komo na e aeropuerto di Kòrsou tin añanan kaba ku nan ta dañá’. Ora informá ta sali ku tin un skèner so di bolita na Hato, i ta esun ei no ta usa aktualmente. E dos skènernan di kònteiner den haf ta dañá un aña kaba. Esei no ke men ku no ta kontrolá, Cacciano ta bisa.
Tim di Hato
“Na aeropuerto ta e tim di Hato ta aktivo”, segun Cacciano. E tim aki ta skrin pasahero riba buelo pa Oropa for di e momento ku nan check in te ora na drenta avion.” Kon esaki ta sosodé Cacciano no por bisa, pero e ta enfatisá ku e tim ta ‘di trein pa rekonosé gulidó di bolita’. E skrinmentu ta sosodé espesialmente riba karakterístika di aparensia.
E tim di Hato aktualmente ta konsistí solamente di duana. “Nos ta trahando riba ekspanshon di e tim ku miembronan di Kuerpo di Polis Kòrsou i Koninklijke Marechausse, manera tabata ántes.” Pasobra duana ta lucha ku un falta di personal.
Skèner di kònteiner dañá
Luthsel Lourens, kabes di e pòst di duana di haf ta bisa ku ta bèrdat ku e dos skènernan di kònteiner den haf tin un aña kaba dañá. Esei ke men ku e kòntròl di e kònteinernan ta sosodé ‘físikamente’. Pero solamente serka kònteiner ku ta importá. ‘Ta kontrolá kònteiner ku ta sali solamente si tin un tep di outoridatnan ku lo por haña droga den nan. Nos ta responsabel pa seguridat i salubridat di nos komunidat i p’esei nos ta kontrolá tur kònteiner ku drenta. Ta e destinashon ta responsabel p’esaki. Ke men kònteiner ku bai Rotterdam mester kontrolá aya.
Segun Lourens pronto lo drecha un di e skènernan di kònteiner. “Esaki lo spar trabou. Pero nos mester di un plan B. Den e 29 aña ku Lourens a traha pa duana regularmente el a topa droga den kònteiner. Segun e, e ora ei no ta trata di mas ku un kilo òf algun gram. “Na Kòrsou no ta produsí droga. Si bo kompará esaki ku Hulanda, ta relativamente tiki ta drenta via haf.”
Ministerio di Hustisia i OM no por bisa ainda kuantu trafikadó di droga a arestá e aña aki.
E skènernan di kònteiner i e skènernan pa importashon di kos na aeropuerto ta responsabilidat di duana, ku na su turno ta kai bou di ministerio di Finansa. Minister di Hustisia Quincy Girigorie ta solamente responsabel pa e skèner di bolita. E no ke duna komentario riba e skèner, pasobra ta trata di ‘informashon operashonal den relashon ku seguridat i búskeda di echonan kastigabel’.
“Buska i prevení transpòrt di droga via Kòrsou pa Hulanda tin e atenshon enfátiko di Hustisia i mester trata esaki konhuntamente den Reino. Kòrsou ta tuma su responsabilidat den esaki serio”, segun Girigorie den un reakshon kòrtiku.


text:
Riba diahuebs 12 di augustus ultimo miembronan di e directiva di Aruba Karate Bond, esta Felix Tromp y Janina Werleman, tabata tin e grato placer pa firma e cambio di e statuto na oficina di notario Rodriquez-Taekema na De La Sallestraat 60 na Playa.
Tabata na juni 2018 durante e reunion general di miembro cu a keda dicidi cu ta actualisa e statutonan pa asina garantisa e continuidad di e federacion y cumpli conforme stipulacionnan di bon gobernacion. Igualmente e cambio di e statuto ta nifica cu Aruba Karate Bond ta cumpli na e exigencianan di Stichting Sportsubsidie Aruba y Comite Olimpico Aruba. E satisfaccion pa Aruba Karate Bond ta grandi pa awe wak e resultado di un trabou boluntario haci den ekipo.
Ta gradici tur directiva anterior y actual cu a colabora na e meta aki. Un palabra di danki special pa señor Paul Langerak, señor Jose Vivas, señora Maria Vega, Desiree Thodé, Ligia Perrejil, Silvano de Castro, Gustavo Velasquez, Solange Tchong, team di Stichting Sportsubsidie Aruba y team di Comite Olimpico Aruba, specialmente Nicole Hoevertsz. Tambe ta gradici coach Alberto Gonzalez Lujan, tur miembronan, e karatekanan y mayornan.
Pa por sigui Aruba Karate Bond, nos ta invita boso pa subi nos pagina di Facebook. Tambe por comunica cu nos via [email protected] Pa esnan cu kier duna un apoyo financiero, por haci esaki riba e cuenta di Aruba Karate Bond, na Arubabank, number di cuenta: 2527930290. Keda pendiente pa e siguiente evento cu sigur boso tambe kier forma parti di dje!


text:
WILLEMSTAD – Vários instansia manera Skuchami i Bos di Hubentut ta batiendo alarma den nos komunidat ku violensia i akoso seksual kontra di hende muhé ta kresiendo ku un velosidat alarmantemente. “Apesar di loke eróneamente a keda bisa den publisidat, lamentablemente no tin datonan konkreto”, Sheila Albertoe, di Bos di Hubentut a atmití.
Según Albertoe, e mucha djawendia ta keda influensiá dor di otro kos, ku esnan anterior no a keda influensia dor di dje. “Mester kuminsá papia di seksualidat na un edat hopi mas hóben ku nos yunan, pa asina nan sa kiko na derechonan ta”, ela kompartí. Según Albertoe, tin un brecha grandi entre e mayor i su yu, unda mayornan no sa kon pa papia ku nan yunan, i no sa kasi nada di medio sosial of kiko su yu ta hasí ei’riba. Hopi biaha, un agresor ku ta agredí of viola un hende muhé, su frustrashon no ta bini di dia pa nochi i hopi biaha a keda nutrí dor di un kultura machista i otro medionan.
Dongo
Ta parse ku nos komunidat tin algun estandarda dòbel pa ku e seksualidat i komportashon di hende muhé. Según e konosido rèper Dongo, kende su delaster single PATU kómikamente ta deskribí kiko, den su opinion, ta e komportashon di un muhé kabes habri. “Berdat tin un dòbel standart ku nos hende hòmber ta lanta ku n’e i e no ta honesto, paso hopi hende hòmber tambe ta kana hasí kos kuestionabel”, ela admití. E kantika a kousa hopi konsternashon riba Facebook, dividiendo opinion entre e dos kampamentunan.
Dongo a haña e diskushon hopi interesante, pero ta lamenta ku no ta tur hende a komprondé su mensahe. “Mi ke habri tur hende su wowo, ku material i sèn no tur kos den bida i mi ke konsientisá e hóben pa nan no bende nan mes pa kos. Hopi muhé ta wòrdu usa paso nan ta stima sèn”, ela splika. Den fiesta Dongo ta observa ku e mayornan a bira más los ku nan yunan kompará ku antes. “Tin menos regla, kontrol i supervishon. Antes bo no tabata mira tantu mucha chikitu den fiesta manera awó”, ela kompartí.
Albertoe na otro banda, ta enfatisá ku tur kos ku ta pasa awendia tabata pasa antes tambe, solamente awendia e ta mas públiko. “Muhé semper tabata haña mal nòmber, pero e hòmber semper a sali ileso, loke ta un ridikules”, ela kompartí.
I AM A B*TCH
Ydellienne Heerenveen, organisadó di e seminario motivashonal I AM A B*TCH, ta di opinion ku ta bon ku un muhé ta sinti su mes bon ku su kurpa i ta disfruta di su seksualidat. E ke empodera e hende muhé kurasoleño ku e no mester ta dependiente di niun hòmber. “Un hòmber no ta un manera pa yega na kos, i nos mester stop di hungá víktima”, ela splika. Según Heerenveen, palabra tin hopi poder i ta fásil pa husga i desbarata un muhé, sin sa e retonan ku e tin di enfrenta diariamente i kiko e mester hasí pa kria su famia.
Lamentablemente, nos komo hende muhé mes ta bon den denigra otro. “Mi no sa ku esei ta hustifiká e etikèt, mirando kuantu violensia tin awendia kontra di hende muhé. Awor mi ta realisá ku ni maske si e komportashon ta bai kontra normanan den nos komunidat, esei nunka ta hustifiká abusu verbal i violensia”, ela atmití.
Gobièrnu
Albertoe di su partí kouteloso, pasobra e no sa realmente kon na serio gobièrnu ta tuma kombatimentu di abusu seksual i violensia doméstiko. Heerenveen ta spera ku dor di kompartí nan eksperensianan i historia ku e públiko, esaki lo enkurashá e hóben pa tuma mihó desishon i aspira pa ta ekselente. “Si nos logra esei, na final tur esaki lo tabata bale la pena”, ela finalisá.
Outor Deya Mensche


text:
Dialuna atardi Grand Master Chaco Cornelio a biaha pa Russia pa fungi como referee internacional na e Grand Prix di Taekwondo na unda cu e 16 miho atletanan di mundo lo enfrenta otro. Esaki ta e prome Grand Prix di Taekwondo di aña 2017.
Despues di e Grand Prix, Grand Master Chaco Cornelio ta keda Russia pa fungi como referee na e Russia Open tambe. Master Melvin Rasmijn kende ta Grand Master Chaco Cornelio su alumno di mas bieu y sr. Vinette …. representante di Lotto pa Deporte tabata na airport pa desea Grand Master Chaco Cornelio exito. Ta hopi importante cu nos yiunan di tera ta wordo invita pa tur e eventonan grandi rond mundo pa asina para referee. Manera cu Grand Master Chaco Cornelio yega bek for di Russia, e lo biaha pa Costa Rica pa e para referee na e Pan Americano y e Costa Rica Open.


text:
Areglo transitorio NPR 2014
E participante por a acumula pensioen den tres diferente areglo di pensioen di APFA dependiendo con largo e tabata den servicio di Pais Aruba of un institucion subsidia door di Pais Aruba. E tres areglonan aki ta: PVL, NPR 2011 y NPR 2014. Como parti di e transicion di PVL pa NPR 2011 a establece un areglo transitorio. Cu introduccion di NPR 2014, sindicato y dunado di trabou a expresa e deseo di aplica e areglo transitorio aki pero cu adaptacion. A incorpora e adaptacionnan aki den e e areglo transitorio di NPR 2014.
Pa kende e areglo transitorio ta conta?
E areglo transitorio di NPR 2014 ta conta na e momento aki solamente pa e empleadonan di gobierno y e institucionnan subsidia door di gobierno. Cu e demas dunadonan di trabao apunta ainda no a haci palabracion tocante e ehecucion di un posibel areglo transitorio
Kico e areglo transitorio ta encera?
E areglo transitorio di NPR 2014 ta encera cu den caso di pensioen adelanta bou di cierto circumstancia lo no efectua un reduccion di bo pago di pensioen riba e parti cu bo a acumula den e areglo di PVL. Si lo efectua un reduccion riba e parti di pensioen acumula den NPR 2011 y NPR 2014. E reduccion aki no ta conta solamente pa e periodo cu ta bin acerca door cu bo a baha cu pensioen adelanta, pero lo conta pa bida largo desde e momento cu bo baha cu pensioen adelanta. E cantidad di luna cu lo bo por baha cu pensioen adelanta segun PVL sin reduccion ta depende di e cantidad di aña cu bo a acumula pensioen na APFA te 1 di januari 2011. Mira pa esaki e tabel aki bou.
Condicion pa por haci uso di e areglo transitorio
Pa haci uso di e areglo transitorio di NPR 2014 bo mester cumpli cu e siguiente condicionnan:
- Bo a participa na e anterior areglo di PVL;
- Bo ta un participante cu ta den servicio of tabata den servicio di Pais Aruba of un institucion cu Pais Aruba ta subsidia;
- Bo tabata tin entrante 1 di januari 2011 minimo 10 aña di pensioen acumula. E cantidad di luna cu bo por baha cu pensioen adelanta sin reduccion ta depende di e cantidad di aña di participacion;
- Bo dunado di trabou ta di acuerdo pa bo baha cu pensioen adelanta.
E reglanan exacto ta describi den e anexo 4 di e reglamento di NPR 2014. Primi aki pa download e anexo di NPR 2014.
Cuater categoria di empleado
Den e reglanan pa pensioen adelanta sin reduccion ta haci distincion entre cuater categoria di empleado. E cantidad di aña di servicio entrante 1 di januari 2011 ta determina esaki. Aki bou bo por primi door pa wak e situacion cu ta aplicabel pa bo. Pa aclara nos a pone un ehempel cu ta calcula esaki.
Resumen edad di AOV
E edad di AOV ta hunga un rol importante den e calculacion. Primi aki pa un resumen pa mira cua edad di AOV ta conta pa bo.
Limite maximo pa gasto di areglo transitorio di NPR 2014
Gobierno y sindicato a palabra cu lo tin un maximo di Afl. 30 miyon disponibel pa haci uso di e areglo transitorio di NPR 2014. APFA lo calcula e gastonan di e areglo transitorio di NPR 2014 y gobierno mester paga esaki. Asina cu e gastonan aki pasa e suma di Afl. 30 miyon, lo stop e areglo transitorio di NPR 2014. Gobierno y sindicatonan lo evalua anualmente e uso di e areglo transitorio aki.
Na ki momento bo mester entrega un peticion pa baha cu pensioen adelanta?
Bo mester entrega e peticion pa baha cu pensioen adelanta 6 luna prome cu bo yega e fecha di pensioen desea, pero no prome cu 8 luna. Despues di esaki APFA lo honra e peticion formalmente mas tarda 3 luna prome cu bo yega e fecha di pensioen desea, si bo a cumpli cu tur e condicionnan. APFA no ta trata peticion entrega mas cu 8 luna prome cu yega e fecha di pensioen adelanta desea.
Nos ta yuda bo gustosamente
Pa sa si bo ta bin na remarca pa haci uso di e areglo transitorio di NPR 2014 bo por tuma contacto cu Service Desk di APFA. Nos lo establece bo situacion personal y si bo ta desea nos ta calcula pa bo cuanto bo pensioen lo bira si bo haci uso di e areglo transitorio of un di e otro posibilidadnan di escohencia den e areglo di pensioen. Primi aki pa un resumen di e posibilidadnan di escohencia.


text:
Institucion di Arubahuis 39 aña pasa tabata vision di Betico Croes den su lucha pa Status Aparte
Un biaha mas partido MEP kier resalta e echo cu luna di maart ta e luna di mas importante den henter e lucha di e pueblo Arubano pa su status autonomo den Reino Hulandes. Fuera di e logro di nos Status Aparte durante e Conferencia di Mesa Rondo dia 12 di maart 1983, e inauguracion di nosHimno y Bandera dia 18 di maart 1983, e referendum consultativo dia 25 di maart 1977, e fecha di 26 di maart 1982 ta resalta como un logro grandi y historico pa loke ta e inauguracion di nos Arubahuis na Hulanda.
Den preparacion pa Status Aparte
Asina por mira cu riba e fecha aki e pueblo Arubano a hayaun representacion oficial na Hulanda, esta nos Arubahuis cu tabata situa na Paleisstraat, caminda miles y miles di e Arubianonan na Hulanda desde e dia ey por a conta cu un representacion digno cu siguramente a traha na nan bienestar. E representacion aki tambe tabata den cuadro di e vision di nos Libertador Betico Croes y ta forma parti di e preparacionpa e Status Aparte di Aruba. Tambe pa atrae inversionistananHulandes y pa promocion di turismo for di Europa, un representacion Arubano na Hulanda tabata hustifica. E representacion ta necesario tambe pa atende asuntonan di nosstudiantenan na Hulanda, percura pa cuido medico pa patientnan cu ta bay busca nan salud na Hulanda y atendeproblemanan social di Arubianonan na Hulanda.
Awe Arubahuis ta situa na Schimmelpennincklaan cualedificio ta propiedad di pais Aruba y cu a ser cumpra na 1994 door di Gabinete Oduber 2.
Organisacion di Arubadag
E tempo ey hopi critica a surgi for di oposicion alegando cu esaki ta malgastamento di placa di pueblo. Pero awe hentercomunidad por mira e frutanan cu e Arubahuis na Hulanda a trece cune. Un di nan tambe ta e organisacion oficial tur aña di Arubadag na Hulanda. Asina por mira con e celebracion di Arubadag na 1982 a conta cu asistencia masal di mas di 2000 Arubiano. E opinion general ariba e idea di organisa un diaasina ta hopi positivo, ya cu e Arubianonan biba na Hulandata haya e oportunidad pa topa otro y keda na altura di e ultimo acontecimentonan ariba tur tereno na Aruba.Lamentablemente e encuentro personal no tabata posibel mas durante e ultimo 2 añanan debi na e pandemia mundial.Sinembargo e aña aki lo bay tin un transmission virtual di e dia aki diadomingo awo.
Finalmente e pueblo Arubano por ta orguyoso di institucion di Arubahuis na Hulanda cu a bira realidad danki na e vision di nos estadista y Libertador Betico Croes. Pabien Aruba!


text:
Oranjestad – Prome Minister Evelyn Wever-Croes, den Conferencia di Prensa di diaranson anochi pa trece informacion di maneho di Gobierno pa cu desaroyonan di Covid-19, a duna un reflexion riba e importancia pa tin curashi den momentonan dificil, mescos cu e generacionnan prome cu nos cu a logra hopi pasobra nan no tawata tin miedo. Nan tawatin curashi y a logra cu trabou duro y awe nos por mira atras riba nan logronan. Nan ta nos inspiracion pa sigui y logra.
“Nos a cuminsa un etapa nobo, un etapa hopi importante pa nos tur na Aruba. E etapa aki ta cuminsa cu un poco nerviosismo y duda. Nos ta scucha duda cu si di berdad nos mester habri nos fronteranan, of si nos mester habri frontera cu Merca. Gobierno di Aruba ta monitoriando y evaluando e situacion y nos lo tuma decisionnan den bienestar di cada ciudadano di pais Aruba.
Tambe tin duda si por viaha of den e temporada di vakantie cu ta den porta. Ta posibel pa viaha pero e ta keda algo hopi riesgoso. Mester corda cu si un persona bira malo den exterior y mester bay den cuarentena of isolacion, e lo cay riba propio gasto y lo mester keda mas largo den exterior. Tambe tin e risico cu tur pais por dal frontera cera pa motibo cu e casonan a escala. No lubida tambe cu ora di regresa Aruba, mester haci e test di Covid y bay un par di dia den cuarentena.
Viahamento no ta facil e temporada aki y ta trece nerviosismo. Tin hende ta pro otro ta contra. Tur hende tin nan opinion y nunca bo por complace tur hende. Pero mi kier garantisa pueblo di Aruba cu nos ta scucha boso opinionnan y preocupacionnan y nos ta tene cuenta cu tur aspecto den interes di e ciudadano y pais Aruba.
Tin biaha bo mester evalua kico ta mas importante y cu abo ta duna mas prioridad pero alfinal nos ta tuma nos decisionnan riba conseho di nos expertonan dunando prioridad na bo interes.
Tur hende por tin nan preocupacion y duda pero nunca mester tin miedo. Laga nos pensa un rato riba e generacionnan prome cu nos cu a logra hopi pasobra nan no tawata tin miedo. Nan a mustra curashi. Si nos corda esnan cu tawata traha den mina di fosfaat/mina di oro, nan tawata tin nan preocupacion pero nan no tawata tin miedo. Nan a lora manga y bay traha cu curashi. Nos a conoce plantacion di aloe cu tampoco tawata facil. E refineria y e lucha pa nos autonomia. Si nos wak atras, tur a logra y nan a logr’e cu curashi y cu trabou duro.
Laga nos wordo inspira door di nan den e etapa nobo aki na unda nos ta bay reconstrui nos economia bek, crea cupo di empleo y yuda esnan cu a perde nan empleo y entrada pa haña nan empleo bek y trece e progreso y bienestar cu nos mester pa Aruba”.


text:
Awe 12 di october MEP ta recorda 23 aña di fayecimento di ing. Roland Lacle
Awe 12 di october partido MEP ta recorda e di 23 aña di fayecimento di un gran patriota ing. Roland Lacle (dfm).
Roland a nace dia 17 di october 1939 y a dedica un gran parti di su bida den politica sirbiendo su pueblo y su partido den diferente funcion.
Na aña 1971, esta na momento cu Betico Croes a dicidi di funda su propio partido, Roland Lacle tabata un di e promenan cu a uni su mes cu Betico y asina a bira co-fundador di MEP, un partido cu el a stima te na su morto. Roland tabata un di e pilarnan cu a lucha schouder cu schouder cu nos libertador pa e logro di Status Aparte.
Como politico Roland tabatin un trayectorio impresionante y a ocupa practicamente tur funcion ehecutivo y legislativo den Antias y Aruba. E tabata miembro di Eilandsraad di Aruba, miembro di Staten di Antias, diputado di Aruba, Ministro Plenipotenciario interino pa Antias y alavez representante di Antias Hulandes den Mercado Comun Europeo y Ministro di Trafico y Comunicacion di Antias. Pa pais Aruba e tabata miembro di Parlamento, Ministro Plenipotenciario na Hulanda y Ministro di Finanzas. No tin ningun otro politico den Antias y Aruba cu a yega di ocupa tur e funcionnan importante aki.
Dia 12 di october 1997 Roland a fayece despues cu el a keda hopi aña sufriendo di un quebrante di salud. Como reconocemento na e gran Arubiano aki, Gabinete Oduber na 2003 a duna e caretera principal dilanti di Hospital bieu y sigui te su cas na Paradera e nomber di “Caya Ing. Roland Lacle” y p’asina tene su memoria bibo den nos comunidad. Roland su lucha, dedicacion y fieldad na nos partido lo keda semper graba den nos curason. Cu Roland sigui sosega na paz den Reino di Señor.


text:
ORANJESTAD – Lider di MEP Evelyn Wever-Croes a tuma nota cu den e cuentanan anual pa 2013 cu a keda entrega na Parlamento diabierna ultimo, ta resulta cu Gabinete Mike Eman a surpasa su presupuesto.
Conforme e cuadro financiero cu AVP mes a pone pa su mes, den anja 2013 nan lo a crea un deficit di 175 miyon florin. Pero den presupuestonan presenta na Parlamento, ya nan mes a hisa e deficit prome na 223 miyon, y despues te na 308 miyon florin pa 2013.
‘Nos di MEP na e momento ey caba a avisa cu e presupuesto ey no ta realistico.
Deliberadamente Gabinete Mike Eman a presenta cifranan fictisio na Parlamento, pero lamentablemente e 13 parlamentarionan di AVP ciegamente a aproba e cifranan. Awor nos ta haya rason, pasobra nan no a crea e deficit di 308 so, sino nan a gasta 36 miyon MAS di loke nan a informa Parlamento. Pa e 36 miyon aki nan no a haya aprobacion, y pues nan mester wordo teni responsabel personalmente. Nos ta bai Ministerio Publico pa pone esaki den nan man. Ta e malgastamento di placa aki tin nos pais den crisis financiero, y mester pone un paro na e abuso aki”, segun lider di MEP.
Remarca cu presidente di Controlaria General tambe tabata tin un aviso serio pa e parlamentarionan di AVP: “Si nos no tin nos cas na ordo, otro lo bin pone na ordo pa nos”. Ta bira tempo pa pone nos cas financiero na ordo.


text:
KRALENDIJK – Un dòkter manera Michael Hermelijn, nos no ta kere ta bin un otro pa igual’é na Boneiru.
Suidadano Ewald Abdul huntu ku Dufi Martijn, a papia tokante e motibu e ku nan ta di bishita na radio, relashoná ku loke un matutinu Boneriano i dòkter Willem Cicilia a bisa tokante nan preposishon. E propishon ta pa duna e Kaya awor yamá ‘Kaminda Djabou’, kambi’é pa nòmber di ‘Dòkter Micheal Hermelijn Boulevart’, kende a fayesé resientemente. E motibu ku esnan ariba menshoná ta kontra esaki; debí ku tin mas persona, tambe importante ku ya a fayesé ku tin prioridat pa bin na remarke. “Mi ta respetá nan opinion i ta deseá pa duna un splika shon di nos deseo”, Ewald Abdul a bisa. Miéntras tantu a entregá un karta ku e petishon i nan a konfirmá ku esnan konserní a risibí e karta. Nan deseo ta si e kaya no por kambia for di ‘Kaminda Djabou’, pa hasié ‘Kaminda Djabou – Dòkter Michael Hermelijn.
E motibu
“E motibu ku nos ta haña pa e bira na nòmber di dòkter †Michael Hermelijn ta; for di 2007 e ta remplasá otro dòkternan na Boneiru. Na 2013 tabatin un akshon pasífiko di firmamentu pa e haña su pèrmit pa dòkter di kas na Boneiru loke el a logra tambe. Dòkter Hermelijn a atendé ku hende na ‘Huisartsenpost’. El a yuda dòkter van der Vaart pa loke ta trata atendé ku e tanki di preshon. Na 2014 dòkter Hermelijn i 2 otro persona a lanta un fundashon ‘Fundashon tur man huntu’ ku e meta pa yuda tur hende na Boneiru den sierto nesesidat. Ku esaki dòkter Hermelijn a pone su kas disponibel pa atendé ku ayudo pa e hendenan. Semper el a sali na defensa pa sali dilanti pa e komunidat. E tabata bon ku su koleganan, sinembargo e so tabata sali dilanti pa e lucha. Semper tabata e so, sin sosten di e otro dòkternan. Dòkter Hermelijn tabata bai na kunuku di hende pa duna ayudo. Nos ta konsider’é, é dòkter di pueblo. Nos a pensa riba e ‘kaminda Djabou’, esaki debí ku e no ta bisa nada di un otro persona. Pues por pone nòmber di dòkter Michael Hermelijn sin kousa deskriminashon di un otro persona. E echo ku esnan ariba menshoná ta bisa ku tin otro persona ku a hasi hopi pa Boneiru i mester bin na remarke promé ku dòkter Michael Hermelijn no ta nifiká nada. Dikon; pasobra e tempu ku esnan otro a hasi kos, i komunidat ta deseá pa pone nan dilanti, ta e hendenan di e tempu aña mester a hasi esfuerso pa e a bira realidat. No ta nos falta ku e no a sosodé.”
Hermelijn no ta Boneriano
“Kisas debí ku e ta un persona ku no ta nasé na Boneiru, no ta mira e motibu pa hasi loke nos ta pidi gobièrnu. Nos ta deseá pa nòmber di dòkter keda den memoria di pueblo di Boneiru. Hopi hende a keda tristu ku fayesementu di dòkter Hermelijn. Nos por a papia ku diputado dirèkt tokante nombramentu di un kaya pa e dòkter menshoná. Awendia kosnan ta funshoná otro for di pasado, pa e motibu aki nos a hasi tur kos via e kaminda apropiá pa e bira un realidat. E meta ta pa inougurá e nòmber di Dòkter Michael Hermelijn, dia e rotònde na altura di ‘kaminda Djabou’ ta kla. Por lo pronto no ta bai tin un dòkter manera dòkter Michael Hermelijn na Boneiru. Un dòkter ku a lucha ku amor pa un pueblo, den diferente sektor. Esaki Ewald Abul huntu ku Dufi Martijn a bisa.


text:
KRALENDIJK – Kasonan di Covid-19 ta sigi subi na Boneiru. Departamentu di informashon di Gobièrnu di Boneiru a menshoná ku tin 22 kaso nobo a bini aserka. Total awe djadumingu 7 di mart 2021, tin 92 kaso aktivo i 169 persona den karentena.
Informashon ku Radio Live99.9FM ta disponé di dje ta indiká ku tin un brote di Covid-19 bou di dosente(nan) di skol básiko i sekundario. Entre otro na SGB su unidat di MBO, tin dosente i 2 klas kompletu den karentena pa prevenshon.
Skol amplio Papa Cornes a emití un karta na mayor(nan) ku e skol ta será pa dos dia debí ku un dosente i un miembro di dirèksi a tèst positivo pa Covid-19. Tin diferente dosente di e skol aki den karentena, algun ku sintoma ku posiblidat ku mas ta bai den karentena den e próksimo dianan. Pa motibu ku no tin sufisiente trahadó, direktiva di skolnan katóliko ta anunsiá na mayor(nan) ku SAPC ta será djaluna 8 di mart i djamars di mart 2021.
Kolegio Kristu Bon Wardadó ta otro skol básiko ku a konfirmá ku aki tambe tin un dosente i 2 alumno ku a tèst positivo pa Covid-19 den transkurso di siman. Tin maestra(nan) den karentena wardando resultado i otronan ta monitòr nan salú pa wak si nan ta haña sintoma. E skol ainda ta hasiendo tur loke ta posibel pa keda habrí.
Na Rincon tin dosente(nan) ku a tèst positivo pa Covid-19 na e skol básiko Kolegio San Luis Beltran i diferente ta den karentena. Pa e motibu aki, direktiva di skolnan katóliko ta anunsiá na mayor(nan) ku KSLB tambe ta será djaluna 8 di mart i djamars 9 di mart 2021. Pues no tin skol pa alumnonan di e skolnan menshoná pa motibu di e sirkunstansia ku a presentá. Radio Live99.9 FM ta siguiendo e desaroyo mashá djaserka.
Tuma bon nota di esaki.


text:
Diahuebs atardi ta keda registra un accidente fuerte entre dos auto na e crusada di Rudolfarendstraat y Emmastraat pa falta...Read more
Diahuebs merdia na Tanki Flip pafo di un negoshi e conocido di Polis Elton Kock conoci como Koki a keda...Read more
Diahuebs alrededor di 12’or di merdia un accidente a tuma luga ariba e caminda di Venezuelastraat cu Emmastraat net na...Read more
Diaranson den careda di 10:30 anochi polis a presenta na Kamerlingh onnestraat. Unda tabata tin un persona banda di caminda...Read more
Diaranson anochi riba e caminda di Shiribana banda di Tao Bao un accidente a keda registra unda un auto a...Read more
Diaranson anochi alarma a keda bati pa den mondi di Calabas unda tabatin un grupo di persona tanto hende homber...Read more
For di Playa polisnan a duna chauffeur di un pickup blauw señal pa para den oranan di diamars marduga y...Read more
Diamars pasa di 11’or di mainta riba e caminda di Shiribana banda di Rococo Plaza un accidente den cadena a...Read more
Dialuna atardi polis a keda informa cu den un tercel tin algun homber sinta y e pasahero tin un arma...Read more
Dialuna marduga riba Tanki na Alto Vista polisnan a topa cu aglomeracion grandi di hende ta bebe y toca musica...Read more
Diadomingo alrededor di 10:20 anochi, polis a presenta na un bar situa na Brazil priba di brug unda cu tabata...Read more
Diadomingo den careda di 10’or anochi riba e caminda di Santa Cruz banda di mundo nobo un auto a pega...Read more
Diadomingo anochi un automobilista tabata sigui un kia sportage for di e caminda di Noord bay te cu Turibana, Kamay...Read more
Un asistencia policial diadomingo pasa di 9’or anochi a bira full un scenario na Solito, momento cu polis a presenta...Read more
Diadomingo den careda di 6:45 atardi, habitante di Sero Patrishi a bati alarma na autoridad pa conocido Sergio Peña druk...Read more
Diadomingo pasa di 5:30 atardi riba Caya Punta Brabo dilanti Svb a sosode un accidente entre dos brommer a dal...Read more
Diadomingo marduga riba e caminda di Matividiri chauffeur den un byd cora a perde control baha caminda dal den baranca....Read more
Riba Av Nelson Oduber ex Sasakiweg polis a core tras di un nissan march riba e caminda di santo yegando...Read more
Diasabra den careda di 9:30 anochi algun automobilista a hayanan ta baha caminda pa un pickup isuzu coriendo basta malo...Read more
Diasabra anochi riba e caminda di Noord Polis a duna un motociclista un señal pa para y aki a cuminsa...Read more


text:
Promé ku coronavirus tabatin e grip Spañó (1918 – 1920), tambe un infekshon respiratorio ku a infektá 500 mion hende i globalmente a mata entre 17 pa 50 mion. E grip Spañó ku aki na Kòrsou tabata konosí komo “kabouter” a hasi hopi daño humano inkluso a kousa desena di morto.
Dikon e grip a haña e nòmber “kabouter”? Rònt di e temporada ku e grip Spañó a yega Kòrsou for di Hulanda, un makaku bistí ku un kamisa koló kòrá a logra hui for di un barku Venezolano na Punda. Pa un rason òf otro, búskeda di e makaku a bira hinter un “happening” riba nos isla. Dor di estatura di e makaku i su bistí kòrá, e a keda kompará ku un kabouter. Tur hende tabata buska e kabouter i tur hende a bisa di a mir’é. Despues di algun dia a haña e makaku na pia di Seru Pretu (Amigoe, desèmber 1918). Asina e malesa a keda yamá kabouter. No ta inusual ku nos ta duna grip nòmber di algu ku ta na moda òf a hasi impakto.
Pa bin bèk na e malesa, mas di 1,000 hende a keda infektá na Kòrsou. Segun un relato na okashon di selebrashon di 75 aña di eksistensia di Sint Elisabeth’s Gasthuis, tur kamber di e hospital tabata yená ku dos biaha e kantidat normal di kama, tabatin kama den “gang” i asta mester a pone pashènt riba suela pa falta di espasio i kama. Den un periodo kòrtiku 18 enfermera a keda infektá di kua algun (no a menshoná e kantidat) a muri.
E periodo ku mas infekshon i morto tabata di komienso òktober 1918 pa medio-novèmber 1918. Den ménos ku dos siman un kantidat di 40 hende a muri. Sigun Sint Elisabeth’s Gasthuis, e kantidat di morto den e periodo aki riba nos isla a tripliká. Medio-novèmber 1918 e kantidat di morto a kuminsá baha konsiderablemente.
Trahadónan den e sektor di salubridat di Kòrsou (médiko, enfermero, botikario) a hasi un trabou inkreibel pa limitá e daño humano. E “streya” sin duda tabata dr. Waterman, e promé direktor di e servisio “georganiseerde geneeskundigen en bacteriologischen dienst” pa su manera profeshonal di atendé ku e pandemia.
Ekonomia di nos pais a haña hopi sla, prinsipalmente pasombra konekshon marítimo ku Hulanda a keda afektá. Pero un konekshon nobo entre Kòrsou i New York a sòru pa un alivio. Skolnan tabata será pa hopi siman i despues di 5 atardi kasi no tabata mira hende riba kaya segun Korantnan lokal. Riba petishon di Gobernadó Nuyens e “fondo di sosten Antia Hulandes” a sòru pa sosten finansiero pa kabesantenan di famia ku no por a sòru mas pa nan famia.
Willemstad, Kòrsou
#coronavirus, #curacao, #IStayHome
Referensia: Archivo Nashonal, Koninklijke Bibliotheek


text:
“Volmacht” ta un konsepto ku nos a kopia di Hulanda. E ta hasi posibel pa un hende ku derechi di voto ku no por ta presente pa vota riba dia di elekshon, pidi un otro persona ku tambe tin derechi di voto, vota p’e. Tur dos mester firma e dokumento, volmacht. E volmacht ta un solushon pa e persona ku ta den eksterior òf inkapasitá dia di elekshon.
Volmacht a keda usá promé biaha den elekshon di Staten di 17 novèmber 1941. Pa haña un volmacht bo mester por a proba ku ora di elekshon bo no ta riba bo isla kaminda bo ta vota i ku bo ta ousente pa no mas ku 6 dia. Den e promé añanan e kondishonnan pa un volmacht tabata transparente i stràk, ademas kada petishon pa un volmacht tabata keda investigá profundamente pa Registro Sivíl.
Gradualmente partidonan a trese kambionan ku a hasi hinter e sistema di volmacht un gol hanchu habrí pa tur tipo di kos robes. Por a pidi pa un volmacht pa motibu di malesa ku mester a keda firmá un luna promé ku elekshon. Segun sifranan di Kranshi, 6 mil hende na Kòrsou (10% di elektorado) tabata “sa” di antemano ku nan lo ta malu riba fecha di elekshon (19 mei 1967) i a pidi un volmacht. Boneiru a konosé un elekshon kaminda e kantidat di volmacht tabata 15% di e elektorado! E korant Algemeen Handelsblad di 19 yanüari 1967 a raportá ku na Aruba tabatin algun shen deklarashon di malesa ku tabata firmá pa e mesun médiko. Asta yunan di tera bibá na Hulanda pa hopi aña tabata risibí volmacht pa nan vota (mientras nan no ta parti di elektorado) segun Kontakto Antiyano, un plataforma pa yunan di tera na Hulanda.
Partidonan na mando semper a probechá mas di volmacht ya ku tabatin mas kos di parti (onderstànt, kas i trabou den aparato públiko) pues mas posibilidat pa kumpra voto. Na komienso di e sistema di volmacht, normalmente ta e kasá òf famia serkano di esun ousente na momentu di elekshon tabata keda apoderá. Na dado momento no tabatin ni mester di un deklarashon di un médiko mas den kaso di malesa. Aktivistanan di partido a probechá i tabata kumpra volmacht pa bai dilanti. Na 1967 tabatin 6031 volmacht di kua 3788 di aktivistanan di DP i 2074 di esnan di NVP. Pues solamente 169 di volmacht no tabata pertenesé na un partido. Korant Amigoe di 14 aprel 1971 ta raportá benta di volmacht na marinirnan Hulandes pa “Naf 5,- i un kaha di chukulati”.
E dos partidonan tradishonal semper a akusá e otro di ta mas korupto, pero tur dos a probechá ku eksepshon di Union Reformista Antiyano (URA), un grupo idealista i korekto ku poko despues a desaparesé. E preshon tòg na un momento dado a bira di tal forma ku Konseho Insular (KI) den un reunion tumultoso den febrüari 1967 a eliminá volmacht. Miembronan ku a vota pa kita volmacht mester a tende un la di zundrá serka nan hefe i spònsernan. Na mart 1967 e mesun KI ta reestablesé volmacht.
E fiesta di volmacht a sigi te na 1977 na momentu ku Staten ta kita e posibilidat di volmacht pero ta laga na keda teritorio pa kit’é òf no. A dura te 1982 pa nos isla eliminá volmacht definitivamente. Ku esaki benta i kompra di voto den su bachi bieu a pasa pa olvido i a kontinuá den otro forma modèrnu.
Willemstad, Kòrsou


text:
SERVISIONAN DI MINISTERIO DI BPD A RISIBÍ MINISTER KONKET KU BRASA HABRÍ
SERVISIONAN DI MINISTERIO DI BPD A RISIBÍ MINISTER KONKET KU BRASA HABRÍ
Willemstad – Minister Armin Konket a kuminsá su periodo di gobernashon ékspresando kolegialidat. Komo minister enkargá ku Maneho di Gobernashon, Planifikashon i Servisio Públiko el a bishita e servisionan ku ta kai bou di su ministerio, pa asina sera konosí ku e personal.
Minister Konket sigur ta konsiente di e reto ku tin su dilanti. Ta trata asuntunan ku ta regardá e personal den servisio di gobièrnu, pero tambe e servisio di gobièrnu na públiko.
Komo minister di Maneho di Gobernashon, Planifikashon i Servisio Públiko, e ta konsiente ku pa nos pais por progresá, mester tin un sinergia entre e aparato públiko i e komunidat.
E bishita pa sera konosí ta inisio di un seri di akshon den direkshon pa traha riba diferente asuntu interno ku por mehorá e servisio di gobiernu. E hecho ku e servisionan di BPD a risibí minister konket ku brasa habrí, ta konfirmá ku nan ta dispuesto kana e trayekto huntu ku ne.


text:
Minister Xiomara Maduro ta informa: September ta luna di Monumento A reuni cu Monumentenbureau, Monumentenfonds y Monumentenraad riba e trabounan di conservacion
Minister Xiomara Maduro ta informa:
September ta luna di Monumento
A reuni cu Monumentenbureau, Monumentenfonds y Monumentenraad riba e trabounan di conservacion
ORANJESTAD – Ya pa varios aña e luna di september ta dedica na e monumentonan di nos Pais. Aruba ta conta cu varios edificio y obheto cu ta monumento cu ta wordo conserva como parti di nos herencia cultural. Den cuadro di e luna di monumento Minister Maduro di cultura a reuni cu tur e instancianan cu ta traha riba conservacion di nos monumentonan.
Tin 3 instancia encarga cu monumento
E cuido di monumento na Aruba ta den man di tres instancia, Monumentenbureau, Monumentenfonds y Monumentenraad. Monumentenbureau ta e Departamento di Gobierno cu ta encarga cu tur asuntonan general di monumento, manera maneho, permiso, proteccion, restauracion y tur asuntonan tecnico di monumento. Stichting MonumentenFonds Aruba (SMFA) ta encarga cu restauracion, mantencion y huur di e edificionan monumental di Aruba y alabes ta aporta na conscientisacion tocante e balor di monumentonan di Aruba. Monumentenraad ta duna conseho na Minister di Cultura tocante proteccion di monumento y permiso despues cu Monumentenbureau controla e peticionnan.
Minister Maduro a haya un bista riba e trabounan
Recientemente Minister Maduro a reuni cu e tres instancianan aki pa asina haya un bista riba e trabounan cu ta wordo haci pa conserva nos monumentonan na Aruba. Mester bisa cu aunke COVID19 ta trece retonan pa e trabounan, asina mes proyectonan di restauracion y mantencion ta sigui na Corte di Husticia, Maria Convent, Botica Aruba, Museo Arkeologico, Weststraat y Lighthouse. Recientemente a pone un ‘traplift’ tambe na Edificio di Stadshuis pa asina e monumento importante aki por ta mas accesibel.
Un areglo di subsidio y proteccion pa casnan di cunuco
Un preocupacion cu Monumentenraad a trece dilanti ta e hecho cu Aruba ainda no ta conta cu un areglo di subsidio pa asina por brinda un yudansa financiero na doñonan di edificionan priva cu tin balor monumental. Pa e motibo aki ta wak cu hopi edificio, entre nan, casnan di cunuco, ta bay perdi. E speransa ta cu pronto Monumentenfonds por logra establece un revolving fund cu lo por yuda cu e meta aki pa por yega na conserva tambe e monumentonan priva.
Bayendo pa 25 aña di conservacion di monumento
Otro aña ta marca 25 aña di e trabou cu e tres instancianan ta haci pa conserva monumento na Aruba. Pa conmemora e fecha special aki, Monumentenbureau y Monumentenfonds lo ta preparando nan programa pa asina conscientisa riba e importancia di conservacion di monumento. Minister Xiomara Maduro ta gradici tur tres instancia pa nan esfuerso pa mantene y conserva nos monumentonan como parti di e herencia cultural di Aruba.


text:
PROMÉ MINISTER A REUNÍ KU REPRESENTANTENAN DI NATB I INTERPOL KÒRSOU
PROMÉ MINISTER A REUNÍ KU REPRESENTANTENAN
DI NATB I INTERPOL KÒRSOU.
Willemstad – Promé Minister/Minister di Hustisia Gilmar Pisas a sinta na mesa ku NAPB i Guia di Nashonal Sentral Buro INTERPOL Kòrsou. dia 30 di sèptèmber 2021.
E tópiko ku a keda tratá ta relashoná ku e posishon húridiko di e empleadonan di INTERPOL Kòrsou.
Promé Minister a keda asesorá pa e sekretario general di e Ministerio di Hustisia sra. Desiree Lai-Promes. Di parti di NATB tabata presente e presidente sra. Thaise Isidora-Lo-a-Njoe i e miembronan di bestür di NAPB srs. Howard Luckert, Maikel Stokkel i nan konsehero sr. Ronaldo Abrahams.
Di parti di INTERPOL Kòrsou tabata presente e directeur suplente sr. Prisco Francisca.
E reunion a kana den un bon esfera kaminda Promé Minister a duna tur espasio nesesario pa skucha esnan presente.


text:
AMSTERDAM – Algun shen mil hende den Reino a haña nan edukashon tantu na papiamentu komo na hulandes. E bilingwismo aki tin su bentahanan, pero den enseñansa no ta probechá di e bentahanan aki.
Mayoria bia e ambiente di e mucha ta reakshoná positivamente ora eduká e muchanan bilingwe, e mayornan ta bisa. Pero komunidat hulandes parse tin problema ku bilingwismo. E apelashon sivil di Rotterdam por ehèmpel ke pa na Rotterdam papia ulandes so riba kaya.
Bianca Rafaela: “Den mi famia ta normal ku ta eduká mucha bilingwe.”
Sharesca Victorina, ku dos yu di 17 i 25 aña: “Dia mi a yega Hulanda bilingwismo tabata algu straño. Nos tabatin diskushon: Ta nesesario pa ta bilingwe? Ta mihó pa e mucha? Mi tabata ke espesialmente pa mi yunan por a sigui skol mésora.”
Enseñansa
Den enseñansa no tin espasio pa un otro idioma di skol ku no ta hulandes. Profesor Leoni Cornips ta outor di ‘Eigen en Vreemd – Meertaligheid in Nederland’: “Mucha ku for di kas a haña un ekipahe importante bilingwe, ora nan yega skol òf krèsh mester kita nan ‘mochila’. Na sierto skol básiko mucha por papia hulandes so, asta den pouze.”
Di mucha bilingwe hopi bia ta pensa ku na ta papia hulandes kibrá. Ora e yu hòmber mas hóben di Victorina tabata den grupo 2, e maestronan tabata hañ’é muchu ketu. Mesora nan a pensa riba un retraso di idioma.
Victorina: “Jefrou di: kisas e no konosé e palabranan. Mi a kuminsá pensa i mi a deskubrí ku el a tende mas papiamentu ku su ruman hòmber. Pasobra el a pasa mas tempu ku e persona ku tabata wak mi yunan, kende tabata papia papiamentu.”
“Mi no a kit’e for di einan, pero mi a paga mas tinu si pa e wak Sesamstraat mas tantu i ku nos tabata lesa mas tantu. Pues mas input hulandes, no ménos papiamentu.”
E dosentenan tabata herá. Su yu hòmber no a kambia. Victorina: “E tabata djis un mucha mas ketu ku otro interes.” Por lo demas Victorina no ke papia di rigides di idea. “Mi mes ta dosente. Mi ta kere di bèrdè mes nan ker a pone riba e bon kaminda.”
Benefisio
Cornips: “Si e muchanan papia idioma A, nan ta suprimí idioma B sin deskonekt’é kompletamente. Asina ta train e aktividat mental ku ta prosesá e informashon den nan sesu mas mihó pa distinguí entre asuntu prinsipal i asuntu ménos signifikante. Hopi bia hende bilingwe tin mihó abilidat pa sinti loke un otro hende ta sinti. Ademas ta manera nan por siña un di tres idioma mas lihé.”
Segun e no ta usa e benefisionan aki. “Den un mundu ku ta globalisá hulandes ta bira ménos prominente, pues pakiko nos ke pa nan bira kriatura ku un idioma so? Mi ta haña esaki straño. Espesialmente si bo pensa ku mucha bilingwe ta siña un di tres idioma mas lihé. Ta nèt esaki bo mester usa den e sistema di enseñansa.”
Cornips ta duna un ehèmpel. “Den e sistema di enseñansa di Flándes tin bia ta pone mucha ku ta papia e mes idioma na kas sinta huntu pa yuda otro den un materia kaminda e kos di siña ta nobo pa tur mucha. Asina bo ta duna otro idioma un lugá na skol i bu ta us’é komo ayudo.
Outor Pieter Hofmann


text:
Oranjestad-Lider di fraccion di AVP drs. Rene Herde a vocifera cu no mester papia so di integridad sino haciele tambe. Segun Parlamentario mr. Juan Ady Thijsen e siman venidero ta un bon oportunidad pa lider di fraccion di AVP cumpli cu loque e ta propaganda. Como parlamentario representante di pueblo parlamentario Rene Herde tin como tareanan pa controla su gobierno a base di constitucion, ley di compatabilidad , principionan di bon gobernacion, y acuerdonan di good governance. Desde 2009 te cu 2014 nos por a mira un mayoria di 13 asciento yuda gobierno sconde informacion valioso na unda na 2014 un summa grandi di no menos cu 300 pa 400 million a keda scondi pa pueblo.Ta bin acerca tur e badabadanan cu Ministronan di cabinet di AVP ta hinca aden. Ministro Mike de Mesa cu su asunto di hedging, Ministro Swengle cu hospital, Ministro Dowers cu su problema di avionan dudoso y tiroteo. Ministro Paul Croes cu problema di permisonan, Ministro Sevinger tambe practicando cambionan den LTU illegal via di landsbesluit y su projectonan dudoso di PPP, Ministro Otmar Oduber cu su problema di plaka na Arubus, Ministro Hooiboer cu su pelea cu jufrouwnan, mayornan y alumnonan. Finalmente un Ministro Presidente cu ta usa nos Pais como su speeltuin pa logra legacy y hunto cu Ministro Irausquin a percura pa CFT.
E pregunta ta segun parlamentario mr. Juan Ady Thijsen na unda lider di fraccion di AVP a keda den esakinan. Sinembargo awor ta yega un momento y oportunidad grandi pa drs. Rene Herde” put the money where his mouth is. E momento pa walk your talk! Despues di a pasa den e procedura di presupuesto 2014 cu a culmina den un welga di hamber y intervencion di CFT a ta nos atrobe cu un situacion identico , un presupuesto 2015 descualifica pa instancianan estatal y cu no lo ta na bienestar di e pais. Segun parlamentario mr. Juan Ady Thijsen a yega e momento pa lider di fraccion di AVP y dimas parlamentarionan di AVP laga lealtad pa nan lider un banda y escohe pa bienestar di e pais. Esey ta encera trata e presupuesto di 2015 cu tur seriedad y haci lo corecto di desaproba e presupuesto y mandele bek pa gobierno traha un presupuesto realistico na beneficio di pueblo sin masacra e pueblo.


text:
E wega di siman 15 aki, hopi crucial pa SV Britannia, a cuminsa a “todo vapor” pa e oncena di Piedra Plat, controlando e bala y tempo di wega, cu hopi hamber pa e tres puntonan valioso. Dakota biniendo di un racha di desapunte desde e comienso di e di dos mita di e campeonato, no tabatin solucion pa e atake “agobiante” y constante di Britannia, na minuut 11 Sebastian Montoya a anota un joya di gol di un bon distancia cu a bay para den nobenta graden riba cabes di e portero di Dakota Eric Abdul, hasiendo e wega 1-0 pa Britannia. Dakota un poco inpaciente, cual tambe ta nan caracteristica den e ultimo partidonan, no tabatin un bon reaccion imediato. Nan salidanan no tabata coordina, no tabatin distribucion den midveld, tabata mas bien pase nan largo y hopi coremento, den un dado momento Britannia a hasta cuminsa hala un poco atras, neglishando e medio campo, ta mane ningun di dos ekiponan no tabata kier a posee e mid-veld, e wega a bira uno di “ping pong”. Un wega cu no tabata mucho bistoso, mas bien uno di bastante lucha cu dalmento en bes di tokedi bala y weganan den aire.
Ta banda di minuut 18 Dakota a realisa cu nan por drenta un poco mas for di meimei den medio campo. Despues cu al fin e Dakoteronan a desifra esey y na minuut 19 ta haya un bon chens unda Leomar Croes ta hera empata, pero di eynan Dakota a keda cu e iniciativa di e wega, awo como e protagonista absoluto e ‘geel cu pretonan’ a cuminsa haya hopi mas yegada, pero, mester a sigui traha duro paso e gol no tabatin fin di yega. E wega mes entre tanto tabata duro pero ainda sportief, hungadonan tabata disculpa nan mes ora tin “foul”, ta duna otro man, tur indicacion positivo ainda. Britannia entre tanto tabatin poco salida, asina mes cu Dakota no a press halto, Britannia tabata mas bien cauteloso, kizas tratando di preserva un bentaha minimo y tres punto importante, pero asina tempran?
E lucha di Dakota pa score no tabata facil, pero ‘cu pasenshi ta gana gloria’ (si solamente e hoben nan di Dakota reconoce esey), nan gol di empate al fin a yega na minuut 42 pa medio di e motor den delatero di Dakota, Sherman Monticeuex. Un gol lastra cu precision cu a pasa full na man drechi di e portero di Britannia, Jean Carl Henriquez. Dakota 1 Britannia 1 tabata tambe e resultado na halftime.
E segundo tempo a sigui cu Dakota cu mas proposito, ainda sin mucho precision si, tabatin bastante dalmento di bala y coremento atrobe, di traha wega di patras usando e volantenan un tabatin mucho. Entre tanto e wega a cuminsa bira mas duro cu hopi gritamento y pushamento riba veld, poco poco tabatin mas tension entre e oncena nan y e arbitro principal di wega a perde e autoridad riba tereno, te na final di e wega ta hopi cos a pasa, agresion fisico, e griteria entre fanaticonan tambe a haya un tono hopi mahos, cosnan cu nos futbol no mester. E wega bruto di banda pa banda tabatin oportunidad pa ambos ekipo anota e gol di bay ariba. Dakota cu mas hende den atake y Britannia cu contra-golpi, nan por a tira mas hende den atake si. Hopi carchi geel nan a cai, kizas un poco laat, pero no a stop e wega duro riba veld. Dakota a busca mas y a haya nan gol di bentaha na minuut 61 pa medio di Keanu Maduro. Awor si Britannia a sali “todo por todo” pa empata e wega pero un poco laat, tambe cu tur e distraccion nan riba tereno, no por a haya un manera, asina tambe wega a caba meimei di agresion riba cancha, Dakota a sobrevivi pa tur tres punto. Den tur e bululu nan aki un lus positivo tabata Sherman Monticeuex, pa su trabou y talento el a bira nos ‘man of the match’. Resultado final Dakota 2 Britannia 1. Dakota tin awo 32 punto y nan ta temporalmente den di dos luga sperando e resultado di Estrella vs Nacional.
Britannia cu e derota aki ta kedando pafor di Playoff, nan ta den di cinco lugar cu 25 punto tras di Bubali cu tres wega mas pa hunga.


text:
Fondo di Cessantia
Legislador den pasado a tene cuenta cu por pasa cu e doño di trabao no por cumpli cu su obligacion di paga cesantia. Pa garantisa cu un trahado bao tur circunstancia por ricibi su cessantia, e Ley di Cessantia a institui un fondo di cessantia. Ley a encarga SVb pa administra e fondo. Tur doño di trabao tin e obligacion pa contribui na e fondo di cessantia cada aña. E contribucion anual ta 40 florin pa cada empleado den servicio riba prome di januari.
Derecho riba pago di cessantia
Un trahado na Aruba, kende su relacion di trabao ta termina sin cu e tin culpa, tin derecho riba pago di cessantia. E derecho aki ta aplicabel despues cu trahado a cumpli su prome aña di servicio completo. Si duna un trahado retiro pa motibo di su mesun culpa, e no por haci uzo di e derecho di e Ley di Cessantia. Esaki ta e caso, por ehempel, ora e doño di trabao dun’e retiro inmediato debi na motibo urgente manera ladronicia.
Un trahado no tin derecho riba pago di cessantia tampoco, si e mes tuma retiro, a menos cu e a termina e relacion di trabao debi na un motibo urgente, cual ta un consecuencia di e proceder di e doño di trabou. Pa por determina si un trahado tin derecho riba pago di cessantia of no, no ta importa si e trahado ta vast of temporario (basta cu el a traha mas cu un aña) den servicio.
No tin derecho riba cessantia
Funcionario publico, trahado den sector publico y docente den enseñansa subsidia no tin derecho riba cessantia.
Ora un relacion di trabao termina pa motibo di fayecimento di e trahado, su famia no ta haya e derecho riba pago di cessantia. Loke si por, ta cu un (ex) trahado cu tabatin un derecho caba riba un (ex) doño di trabao, su famia cu a keda atras ora cu el a muri (viuda of huerfano) por eherce derecho riba e pago aki.
Tampoco no mester paga cessantia si e trahado na final di su relacion di trabou, a/ta ricibi un pensioen of un recompensa den forma di un pensioen for di e doño di trabao. E suma di e pensioen of recompensa aki mester ta igual of mas halto cu e suma di e pensioen di behes vigente na e momento ey (suma pa 2009: Afl. 1057,- pa luna). Si kita e pensioen di behes, totalmente of parcialmente, for di e suma di e pensioen di compañia menciona of for di e recompensa den forma di pensioen, e pensioen di compania of e recompensa mester ta por lo menos igual na dos biaha e suma di e pensioen di behes vigente na e momento ey. Si tin derecho of no riba cessantia, no ta mara na un cierto edad, manera mayoria di edad (meerderjarigheid) of edad di pensioen.
E calculacion di e suma di cessantia ta lo siguiente:
- Di prome te cu dies aña completo di servicio: un siman di salario pa cada aña di servicio;
- Di diesun te cu binti aña completo di servicio: 1-1/4 biaha un siman di salario pa cada aña di servicio;
- Pa e siguiente añanan completo di servicio: dos biaha un siman di salario pa cada aña di servicio.
Den un CAO por tin un calculo mas faborabel pa e trahador!
Ora di calcula e suma di pago di cessantia ta tuma un periodo di mas di seis luna despues di e prome aña di servicio como un aña completo di servicio.
Ta calcula e suma di salario pa siman, den caso cu un trahado ta cobra un salario pa luna, door di multiplica cu diesdos e salario di luna (su balor den placa) y despues dividi e suma door di 52. Den caso di un salario pa ora ta calcula e salario semanal door di multiplica e salario pa ora (su balor den placa) cu e cantidad di ora cu e trahado ta traha pa siman. Den caso di salario pa dia, mester multiplica e salario pa dia cu e cantidad di dia cu e trahado ta traha pa siman.
Tin un foyeto na Hulandes tocante e topico aki, brochure Cessantia disponibel.


text:
WILLEMSTAD – Djamars último e Fundashon Ride for the Roses a risibí e Wendell Girigorie Change Award 2015 den un sala kolmá di business center Kurá Hulanda. E hurado a otorgá e fundashon e premio aki pa e forma inspiradó ku el a organisá e último 11 añanan e evento Ride, Walk & Swim for the Roses na Kòrsou. Entretantu a bini un evento di barku di bela aserka i awor el a bira e Ride, Walk, Swim & Sail for the Roses.
E organisashon a logra ekstendé e partisipashon di 350 persona na 2005 te 10.000 partisipante na yanüari 2015. For di salida e meta di organisashon di e evento aki tabata pa rekoudá fondo (finansiero) na benefisio di e lucha kontra kanser. E organisashon ta duna e fondonan aki na fundashon Fondo Prinsesa Wilhelmina (PWF) i komo tal e ta un di e patrosinadónan prinsipal di e fundashon aki. Kaminda promé no tabata papia di kanser, e fundashon Ride for the Roses huntu ku PWF a logra ku e tópiko a bira algu ku awor den tur gremio di e poblashon por papia riba dje. Tur aña tin un dia kaminda alrededor di 10.000 ta para ketu na e malesa kanser, kiko e malesa aki ta nifiká pa e persona ku tin e, kiko e konsekuensia di e malesa por ta pa e persona ku tin kanser i ku por superá e malesa aki. Den esaki por pensa riba e kampaña di PWF ‘kanser ta kurabel’ i ‘tin bida despues di kanser’. Danki na e kontribushonnan di Fundashon Ride for the Roses, PWF por a hasi hopi kos bon pa pashènt di kanser. E bon kuido di PWF ta yuda e pashènt i famia di e pashènt karga mas fásil ku e malesa.
Djadumingu dia 24 di yanüari 2016 e di 12 edishon di e Ride, Walk, Swim & Sail for the Roses ta tuma lugá. E espektativa ta ku e edishon tambe lo ta hopi bon bishitá. Banda di e partisipantenan lokal tin tambe turista ku ta plania nan biahe pa Kòrsou teniendo kuenta ku e fechanan di e evento di moda ku nan por partisipá.
Señor Miguel Goede a entregá e Change Award na presidente Robbin Martina i vise presidente Curd Evertsz di e fundashon Ride for the Roses. Presidente Alba Martijn di Prinses Wilhelmina Fonds tambe tabata presente i tambe a kompartí den e alegria (tur ta riba e potrèt).
WILLEMSTAD – Afgelopen dinsdag kreeg de Stichting Ride for the Roses in een goed gevulde zaal in het business center van Kurá Hulanda de Wendell Girigorie Change Award 2015 uitgereikt. De stichting kreeg deze prijs van de jury voor de inspirerende wijze waarop zij de afgelopen 11 jaren het evenement Ride, Walk & Swim for the Roses heeft georganiseerd op het eiland. Inmiddels is er een zeilevenement bij gekomen en nu is het de Ride, Walk, Swim & Sail for the Roses.
De organisatie slaagde erin om de deelname van 350 deelnemers in 2005 uit te bouwen tot een deelname van 10.000 in januari 2015. Het doel van het organiseren van dit evenement is vanaf dag één geweest het werven van financiële fondsen ten behoeve van de kankerbestrijding. De organisatie doneert deze fondsen aan de Stichting Prinses Wilhelmina Fonds (PWF) en is als zodanig één van de belangrijkste sponsoren van deze stichting. Daar waar het praten over kanker taboe was, is Stichting Ride for the Roses, samen met PWF, erin geslaagd dit onderwerp bespreekbaar te maken in alle lagen van de bevolking. Jaarlijks is er nu een dag waar zo een tienduizend man stil staan bij de ziekte kanker, wat deze ziekte betekent voor de persoon die kanker heeft, wat de gevolgen van deze ziekte kunnen zijn en dat deze ziekte te overwinnen is. Hierbij kan onder andere gedacht worden aan de PWF campagne ‘kanser ta kurabel’ en ‘tin bida despues di kanser’. Dankzij de bijdragen van Stichting Ride for the Roses heeft het PWF veel goed werk voor kankerpatiënten kunnen doen. De goede zorg van PWF maakte de ziekte draagbaar voor de patiënt en familie van de patiënt.
Zondag 24 januari 2016 vindt de 12e editie van de Ride, Walk, Swim en Sail for the Roses plaats. De verwachting is dat ook deze editie zeer goed bezocht zal worden. Behalve de lokale deelnemers zijn er ook toeristen die bij het plannen van hun reis richting Curaçao rekening houden met de data van het evenement, zodat ze mee kunnen doen.
De Change Award werd door de heer Miguel Goede uitgereikt aan voorzitter Robbin Martina en vicevoorzitter Curd Evertsz van de Stichting Ride for the Roses. Voorzitter Alba Martijn van het Prinses Wilhelmina Fonds was ook aanwezig en deelde mee in de vreugde (allen op de foto).


text:
San Nicolas, 10 november, 2020: Dia 24 & 31 di oktober, Kiwanis Club of San Nicolas (“KCSN”) a tene su “K-Pop Up Beach Wear Fundraising Sale”. Un danki grandi na Joel Raijnherc & famia kende a hasi e donacion di e inventario di beach wear cu asina nos por a bende pa recauda fondo pa sigi cu nos proyecto nan planea pa 2020 & 2021.
KCSN kier gradisi tur esnan cu a cumpra y asina contribui bek na nos comunidad. Nos a logra recauda mas di AWG 5.300,- cu lo yuda nos ehecuta e.o. nos proyecto pa fin di anja pa duna bek na nos muchanan. Keda pendiente pa e proyecto aki y e sorpresa pa nos muchanan!
Durante e benta aki, nos a haya ayudo di YMCA San Nicolas como tambe di 6 hobencita cu a dedica nan tempo y a siña di duna bek na nos comunidad.
Ta di remarca cu dia 24 di oktober tur Kiwanis Clubs rond di mundo a participa den “Kiwanis One Day”. Un dia pa aña unda tur Kiwanis Clubs ta activo den comunidad. Kiwanis Club of San Nicolas no a keda afor! Nos di KCSN a disidi di planta e simia den nos muchanan con pa sirbi nos comunidad, y asina nos a verf & planta 50 pot di mata di fruta y berdura pa reparti na nos “frontliners” di San Nicolas y vecindario. Esaki como un gesto di aprecio na nan dedicacion y como motivacion den e temporada difícil aki.
E intencion pa nos proyecto nan ta pa enfoca riba diferente topico di desaroyo personal di nos muchanan pa asina nos forma futuro lider den nos comunidad.
Kiwanis Club of San Nicolas kier a extende un palabra di agradecimento na tur boluntario cu a aporta pa hasi e dos dia nan aki posibel. Nos ta invita pueblo completo pa follow nos riba nos Facebook page y asina keda pendiente di nos proyecto nan pa fin di aña.


text:
Organisacion
A establece Orden di Abogadonan di Aruba na 1991 y e ta un asociacion di abogadonan cu ta eherce nan profesion na Aruba. Orden di Abogadonan ta un asociacion cu personalidad legal sin autoridad di reglamentacion. Abogadonan no ta obliga di bira miembro di e Orden. Apesar di esey, aproximadamente 80% di abogadonan cu ta traha na Aruba ta miembro. Loke si ta obligatorio pa tur abogado cu ta traha na Aruba y cu kier bira miembro di e Orden ta inscripcion na Corte Comun di Husticia di Antias Hulandes y Aruba.
Meta di e asociacion aki ta di promove administracion di husticia y siguridad huridico na Aruba. E ta traha pa logra esaki di e siguiente maneranan:
– Duna apoyo y informacion na esnan cu ta of cu kier eherce un profesion riba tereno huridico;
– Produci publicacionnan;
– Promove etica y estudio di derecho;
– Promove interesnan di su miembronan na tur instancia designa pa tal proposito;
– Promove bon relacion entre su miembronan;
– Coopera cu otro organisacionnan cu tin metanan similar;
y en general via tur medio legal na su disposicion, eventualmente tambe cu e meta di garantisa un funcionamento adecua di e asociacion y di profesion huridico.Scroll To Top


text:
Oranjestad-Ta hopi dificil ora un hende keda diagnostica cu cancer. Hopi bes banda di esaki, ainda mayornan mester pensa ta con nan ta bai bisa nan yiunan cu nan of un otro ser keri tin cancer. Nan tin miedo di e forma con e muchanan lo reacciona. Con hoben cu un mucha ta, un cos ta sigur y esey ta cu e por sinti cu algo no ta bon. Si bo no informanan kiko ta pasando, nan por asta bai imagina cosnan mas pio di loke e situacion ta. No ta facil, pero ta esencial pa splica un mucha kiko ta pasando cu su ser keri.
Den un serie di articulo Koningin Wilhelmina Fonds Aruba lo duna splicacion riba kiko pa haci den situacionnan specifico. E siman aki nos lo enfoca riba con pa papia cu un mucha riba e diagnostico di dokter. Bon comunicacion cu e mucha ta esencial pa asina yuda e famia deal cu e situacion mihor.
Ta hopi importante pa papia habri cu e mucha desde un comienso. Asina cu e adulto ricibi e diagnose di dokter e por cuminsa splica e mucha den un forma cu ta apto pa su edad. Ora bo comparti informacion cu e mucha desde tempran, esaki lo haci e experiencia aki menos spantoso p’e. Esaki no kiermeen cu papia di cancer ta facil. Sigientemente algun tips na momento cu bo tin cu papia cu un mucha over di cancer:
1. Prepara di antemano kiko bo kier bai bisa
Hopi mayor ta haya mas facil pa papia cu e mucha si nan a prepara esaki di antemano of a scirbi tur loke nan kier bisa. Tin mayornan ta haya mas facil si nan pareha of un otro persona di confiansa ta hunto cu nan. Tambe ta mihor si e momento cu bo escohe pa papia cu e mucha ta uno trankilo y cu tur hende ta calmo. Si bo tin yiunan di diferente edad, ta mihor pa papia cu esnan mas biew prome. Kisas asta nan lo kier yuda na momento cu bo mester bai papia cu esnan mas chikito. Trata di tene e conversacionnan aki no mucho apart di otro ya asina tur hende ta na altura di e situacion y por sostene otro.
2. Determina e tono den cual bo ta bai hiba e combersacion
Mesun importante cu e contenido di e combersacion, ta e tono den cual bo ta hiba e combersacion. Uza un tono di voz calmo y sigur. Asta si bo gemoed yena y bo bira tristo, esaki lo yuda e mucha mira cu bo ta purbando di deal cu e situacion. Si bo yiunan bira overstuur y nan kier bai, bisanan cu bo ta compronde cu e combersacion aki no ta uno facil y cu e ta dificil pa nan tambe. No papia mas largo cu nan ta dispuesto pa scucha. Corda cu mucha chikito tin un attention span mas cortico.
3. Considera e edad di bo yiu
Corda cu cada edad ta compronde cosnan na un forma diferente. Ora bo papia cu e mucha, percura pa esaki ta na un nivel cu e por compronde. Uzando un vocabulario comprendibel y cu e mucha ta custuma cune, ta haci cu e lo compronde e situacion mihor. Usa palabranan simpel y terminonan concreto. Ta hopi importante pa bo splica e mucha cu cancer no ta contagioso. Muchanan chikito hopi biaha ta pensa cu ora bo ta malo ta trata di algo cu ta pega. Splicanan cu nan por brasa y sunchi nan ser keri sin ningun problema.
Si e mucha tin pregunta, prepara pa contesta nan preguntanan y splicanan kiko cancer ta, ki tipo di cancer bo tin y unda bo tin e. Splica mihor cu bo por y no splica e cosnan mas dificil di loke ta necesario. Si bo no sa un contesta, bisa e mucha cu bo lo contest’e despues.
4. Pidi asistencia profesional
Si bo mester di guia profesional prome cu bo papia cu bo sernan keri, no duda na tuma contacto cu un instancia profesional. Bo por papia cu bo specialista of un otro persona di confiansa. Bo por aserca Koningin Wilhelmina Fonds Aruba tambe pa guia y asistencia. Nos tin gruponan di sosten unda cu bo por papia cu otro hendenan cu a pasa den experiencianan similar y asina boso por comparti experiencia y yuda otro. Tambe nos tin foyetonan cu informacion riba diferente topico cu por yudabo den e momentonan cu mester di dje. Bo por pasa na nos Centro di Informacion na Spinozastraat 9 of tuma contacto cu nos via nos FaceBookpage Koningin Wilhelima Fonds Aruba. Tambe por yama na 5820412.


text:
ORANJESTAD – E ministernan di partido RAIZ lo no tin coordinador. Esey ta loke e lider di partido y futuro minister Ursell Arends a bisa como primicia den e programa Noticiacla LIVE diahuebs anochi na periodista Tito Laclé. “Nos ta bay traha bek den e aparato publico. Nos lo haci uso di e directornan di e dienstnan, pa nan ta e conseheronan” sr Arends a bisa.
UNICO STAFF
E unico staff cu e ministerionan lo tin, ta secretarial cu lo haci e parti administrativo, y tambe e parti huridico y politico. Esaki ta conforme e regla nobo di e gabinete anterior di tin maximo 25 empleado. “Nos lo zorg pa mantene nos mes bou di e cantidad eynan tambe” sr. Arends a bisa. Segun Arends, un persona ta wordo usa como coordinador den e ultimo añanan, den forma di saca nan for di cierto departamento y despues nan ta traha pafor di e aparato publico.
PARTNER DI COALICION SI POR TIN COORDINADOR
A puntra sr Arends si mientras nan no tin coordinador, si nan ta ok cu nan partner di coalicion, e partido MEP, si tin coordinador. “Esey ta keda na nan” sr Arends a bisa. “Nos kier set un standard di con nos ta bay traha y duna e balor na e director di e diensten. Nos ta paga nan hopi placa y mi ta kere cu ta bira ora pa duna nan e balor” sr Arends a bisa.
ORANJESTAD – Gobierno di Aruba lo facilita e proceso pa trece famianan di e DJ Lousville cu a fayece recientemente na Aruba,pa nos isla pa nan por ta presente pa por despedi di nan ser keri. Asina minister di husticia Rocco Tjon a informa diasabra mainta pa medio di un comunicado. Tabata un siman pasa cu e famianan a haci un peticion dramatico via rednan social pa por a biaha pa Aruba pa por ta cu nan ser keri. A bisa specificamente cu nan no kier placa, sino kier permiso pa drenta Aruba (for di Venezuela) pa por ta na Aruba. “ Ministerio di Husticia y Asuntonan Social ta den contacto cu famia di e fayecido cu ta den exterior y lo facilita e proceso pa por trece e famia Aruba, pa asina nan por ta na Aruba pa por despedi di nan ser keri” e mandatario a bisa den su comunicado.
ORANJESTAD - Gobierno ta sigui busca forma pa reduci gasto di AZV sin perhudica pueblo . Asina gobierno ta bisa den un comunicado diabierna. Segun e prome mandatario, algun miembro di Parlamento di Hulanda (Tweede Kamer) a expresa cu si islanan di Caribe Hulandes no cumpli cu acuerdonan di “landspakket”, Hulanda mester dicidi si ta sigui cu e ayudo of no. Prome Minister Evelyn Wever-Croes a splica cu e situacion di Aruba no ta asina cu no ta den cumplimento, pero ta reconoce cu tin algun reto cu ta atendiendo directamente cu Gobierno Hulandes cu ne. Un di e retonan aki ta e cortamento di 60 miyon florin den fondonan di cuido medico.
ORANJESTAD - Premier Evelyn Wever - Croes a duna di conoce diahuebs di a ricibi peticion di parti di comercio pa introduci cambio den e sistema di ‘invoerrechten’ cu Aruba tin aworaki cu ta: Cost, insurance, and freight (CIF) E peticion di comercio ta pa cambia esaki pa: Free on Board (FOB). Si introduci e cambio aki, e gastonan di fleta (freight) no ta bay hunga un rol asina grandi den determina e impuesto cu tin cu paga. Balor di impuesto ta baha y consecuentemente ta paga menos pa e derecho di importacion.
ORANJESTAD - Anticipando riba e cambio di Presupuesto 2021 di nos Pais, Minister Maduro di Finansa a manda informa Parlamento den e 'Najaarsnota 2021' riba e cambionan cu a presenta despues cu a aproba e Presupuesto pa e aña. Segun e mandatario, importante pa menciona ta cu e deficit premira pa aña 2021 ta 140 miyon florin mas chikito. Pa aña 2021 a premira un deficit di 762 miyon florin cu awor lo baha y bira 622 miyon florin.
ORANJESTAD – Durante un presentacion extenso duna dialuna mainta pa personal di DOW den conferencia di gobierno, a bin dilanti e realidad duro di e planta di purificacion conoci como e Riool Water Zuiverings Instalatie, (RWZI), primordialmente esun Bubali. Loke a sali afo ta cu mester reemplaza esaki mas lihe cu ta possible, pero cu no tin fondo aworaki. Pesey e mandatario di medio ambiente a sigura cu ta trahando riba un asina yama ‘business case’ pa haya fondo pa crea e planta nobo.
ORANJESTAD – E Ley Normering Topinkomen (LNT) pa loke ta Aruba ta den un estado hopi avansa, pues no ta mira motibo pa no cumpli cu e ultimatum di Hulanda di 1 di november pa tin e ley aki cla, manera cu e portal aki (noticiacla) a raporta anteriormente. Asina prome minister Evelyn Wever Croes a sigura e siman aki publicamente. Asina e ta reacciona riba e declaracion di e siman aki di secretario di estado demisionario Hulandes Raymond Knops cu a informa Tweede Kamer cu a pone ultimatum pa e islanan en cuestion riba e tema aki.